title: Roman Rotenberg

text: 11. joulukuuta 2014 Rotenberg nimitettiin Venäjän jääkiekkoliiton hallituksen ensimmäiseksi varapääjohtajaksi, hänen uuteen tehtäväkuvioon kuului liiton ja KHL:n välinen vuorovaikutus, ulkopuolisen rahoituksen hankkiminen sekä Venäjän maajoukkueen markkinointistraterian kokonaisvaltainen kehittäminen, mm. uusien yhteistyökumppaneiden hankkiminen. Nykyisin Roman Rotenberg toimii Venäjän jääkiekkomaajoukkueen päämajan, mukaan lukien analyyttinen ja tilasto-osasto, johtajana.


title: Roman Rotenberg

text: Hän on kuulunut vuodesta 2016 Kansainvälisen jääkiekkoliiton IIHF:n hallintojärjestelmän uudistuslkomiteaan.


title: Roman Rotenberg

text: Hän sai joulukuussa 2016 Venäjän Federaation presidentti Vladimir Putinilta kiitostaulun, jolla huomioitiin Romanin liikunnan- ja urheilun hyväksi tehty työ sekä merkittävä panos venäläisen jääkiekon tukemiseen.


title: Roman Rotenberg

text: Syksyllä 2010 perustettiin urheiluravinteita valmistava Doktor sport -yritys, jonka takana oli uuteen hankkeeseensa kolmen vuoden ajaksi 20 milj. USD sijoittanut . Yrityksestä ilmoitettiin, että se haluaa valmistaa urheilijoille laadukkaita ja doping-vapaita ravinteita. Idea perustaa Venäjälle oma kotimainen urheiluravinteiden valmistaja kuuluu Aleksandr Medvedeville, joka v.2010 antoi Roman Rotenbergille yhdessä KHL:n urheilulääketieteellisen keskuksen kanssa tehtävän tutkia mahdollisuudet korvata tuontiravinteet.


title: Roman Rotenberg

text: Yritystoiminnan malliksi valittiin amerikkalainen GNC, joka kuuluu mailman suurimpiin urheilu- ja lisäravinteiden, vitamiinien, energiavalmisteiden ja proteiinien valmistajien joukkoon. Rotenbergin mukaan vuoden kuluttua käynnistämisestä Doktor Sport pääsi omilleen. Heinäkuussa 2015 Doktor Sportilla oli yli 50 myyntipistettä, ja sen ansiosta yritys nousi yhdeksi Venäjän urheiluravinnemarkkinoiden johtavimmaksi toimijaksi.Valmistajan omistaa täysin SMP Bank. Yritys rahoittaa SKA-jääkiekkoseuran toimintaa.


title: Roman Rotenberg

text: Roman Rotenberg esitti joulukuussa 2014 halukkuutensa hankkia 80% osuuden Petr Makarenkon omistamasta Telesport-markkinointiyrityksestä. Osapuolet eivät julkistaneet kaupan tarkkaa summaa, mutta yrityksen markkinahinnaksi arvioitiin muutama miljardi ruplaa. Telesport on Venäjän merkittävin vaikuttaja urheilumarkkinoinnin, urheilukohteiden hallinoinnin sekä urheilutapahtumien TV-lähetysten puolella. Toukokuussa 2015 ilmoitettiin, ettei kauppaa onnistuttu saamaan päätökseen, syyksi kerrottiin Telesportin ja Venäjän jalkapalloliiton väliset merkittävät erimielisyydet. Lokakuussa 2016 joukko sponsoreita, mm. Roman Rotenberg, perui omalta osaltaan urheilumarkkinointiyritys Telesportin yrityskaupat.


title: Roman Rotenberg

text: Heinakuussa 2015 ilmoitettiin, että Rotenberg suunnittelee ompelu- ja painatusyritys Rossportin hankkimista. Se toimittaa tekstiilejä ja merkkituotteita venäläisille urheiluseuroille, muun muassa SKA-jääkiekkoseuralle. Samassa kuultiin, että samoihin yrityskauppohin kuuluvat valmistajan tehtaan Kostroman ja Dedovskin kaupungeissa. Asiantuntija-arvioiden mukaan, Rotenbertin hankkima osuus saattaa olla 60 miljoonan ruplan luokkaa, kun koko liiketoiminta maksaisi 75-80 miljoonaa ruplaa.


title: Roman Rotenberg

text: Kesällä 2013 Rotenbegien perhe ja Gennadi Timtshenk ostivat Hartwall Arenan toimintaa hallinnoivan Suomalaisen Arena Events Oy:n joka omistaa 44,98 prosenttia Hartwall areenan kaikista osakkeista. Samana vuonna syksyllä he ostivat 49% Jokerit-jääkiekkoseurasta, joka siirtyi KHL:ään kaudella 2014-2015. Lokakuussa 2014 Roman Rotenberg lunasti USAn pakotelistalle otettujen oman isänsä ja setänsä osuudet. Yrityskauppa toteutettiin Romanin nykyään omistaman hotelli- ja kongressikeskus Långvik Capitalin kautta. Arena Events Oy:n osakkeet on jaettu seuraavasti: kylpylähotelliyhtiö Långvik Capital – 49,5%, Roman Rotenberg – 1%, Gennadi Timtshenkon White Anchor – 49,5%. 30.heinäkuuta Yhdysvaltain valtiovarainministeriö lisäsi 13 uutta luonnollista ja oikeushenkilöä aiemmalle Venäjän-vastaiselle pakotelistalle, mm. Roman Rotenberg sekä Långvik Capital OY:n.


title: Kirundon provinssi

text: Kirundon provinssi on yksi Burundin 18 maakunnasta. Maansa pohjoisosassa sijaitsevan maakunnan hallintokeskuksena toimii Kirundon pikkukaupunki (10 024 as., VL2008).


title: Kirundon provinssi

text: Maakunnan pinta-ala on 1 703 neliökilometriä. Asukasluku on kehittynyt seuraavasti: 289 181 (VL1979), 401 103 (VL 1990) ja 628 256(VL2008). Vuonna 2013 maakunnassa arvioitiin asuvan 734 870 ihmistä.


title: Kirundon provinssi

text: Kirundon provinssin humanitaarinen tilanne on heikko; seutu on kärsinyt monista ongelmista. Lokakuun 2015 katsauksessa YK:n OCHA lukitteli provinssin kuuden kiirellisimmin Burundissa humanitaarista apua tarvitsevan maakunnan ryhmään. moniulotteisella köyhyysindeksillä (MPI) mitattuna eräs köyhän Burundin kaikkein köyhimmistä maakunnista.


title: Kirundon provinssi

text: Provinssi jakautuu seitsemään kuntaan seuraavasti (väkiluku VL2008):


title: Kurtis Rice

text: Kurtis Rice (s. 30. marraskuuta 1982) on yhdysvaltalainen kilpauransa päättänyt koripalloilija, pelipaikaltaan laituri. Hän pelasi urallaan muun muassa Suomen pääsarjassa, jossa voitti maan mestaruuden vuonna 2009.


title: Kurtis Rice

text: Rice pelasi yliopistokoripalloa Charleston Southern Universityssä vuosina 2003–2005.


title: Kurtis Rice

text: Yliopiston jälkeen Rice pelasi muun muassa Turkin toiseksi korkeimmalla sarjatasolla ja Makedonian pääsarjassa. Syyskuussa 2008 hän teki pelaajasopimuksen Suomen pääsarjassa pelanneen Tampereen Pyrinnön kanssa. Rice pelasi Pyrinnössä 16,6 pisteen keskiarvolla ja oli hyvä puolustaja, mutta hänen pelityylinsä ei sopinut Pyrinnön konseptiin.


title: Kurtis Rice

text: Tammikuussa 2009 Rice sirtyi Pyrinnöstä Namika Lahteen. Hän sijaisti aluksi loukkaantunutta Sami Pekkolaa, mutta sopimusta jatkettiin kauden loppuun. Kari Härkösen mukaan Rice oli Namikan "glue guy", joka pystyi puolustamaan monen pelipaikan pelaajia ja teki joukkueessa tärkeää näkymätöntä työtä. Namika Lahti sijoittui runkosarjassa neljänneksi ja eteni aina Suomen mestaruuteen asti, ja pudotuspeleissä 11,8 pisteen keskiarvolla pelannut Ricekin palkittiin SM-kultamitalilla.


title: Kurtis Rice

text: Kaudeksi 2009–2010 Rice siirtyi Alankomaiden pääsarjaan BS Weertiin.


title: Aspergerin oireyhtymän historia

text: Aspergerin oireyhtymän historia on merkittävä osa autismin historiaa. Tähän kuuluu autismin poikkeavuuden ymmärtäminen, sen vahvuuksien ja arvostuksen löytäminen sekä kokonaisen uuden neurokirjon kulttuurin syntyminen.


title: Aspergerin oireyhtymän historia

text: Aspergerin oireyhtymä (AS) on autismikirjon häiriössä (ASD) suhteellisen uusi autismin kirjon diagnoosi. Se on nimetty itävaltalaisen lastenlääkäri ja erityispedagogi Hans Aspergerin (1906–1980) mukaan. Englantilainen psykiatri Lorna Wing popularisoi käsitteen "Aspergerin syndrooma" vuoden 1981 julkaisussaan; ensimmäisessä englannin kielisessä julkaisussa, joka käsitteli Aspergerin syndroomaa. Aspergerin alkuperäisen tutkimuksen vuodelta 1944 julkaisi englanninkielisenä käännöksenä Uta Frith vuonna 1991, ja tämän jälkeen se tuli myös diagnostisiin käsikirjoihin.


title: Aspergerin oireyhtymän historia

text: Neuvostoliittolainen neurologi, tohtori Grunja Suhareva kuvasi vuonna 1925 venäjäksi julkaistussa tutkimuksessaan oireyhtymän. Vuonna 1926 tutkimus julkaistiin saksankielisessä lääketieteellisessä julkaisussa, ja siitä tuli ensimmäinen Aspergerin oireyhtymää käsittelevä vertaisarvioitu tieteellinen artikkeli.


title: Aspergerin oireyhtymän historia

text: Suharevan tutkimus oli kuuden poikalapsen tapaustutkimus, jossa hän kutsui oireyhtymää "skitsoidiseksi psykopatiaksi". Psykopatialla tarkoitettiin aiemmin perinnöllisiä luonteen- ja käyttäytymisen piirteitä, joista oli haittaa henkilölle itselleen ja jotka johtivat sosiaalisiin konflikteihin. Skitsoidinen puolestaan viittasi eristäytyvään persoonallisuuteen. Skitsoidisen psykopatian tunnusmerkkejä olivat muun muassa hentorakenteisuus, motorinen kömpelyys, ilmeettömyys, puhemelodian monotonisuus tai jokin muu puheilmaisun erikoisuus, taipumus pysytellä sivussa muiden lasten leikeistä ja oman rauhan kaipuu, haluttomuus jättää aloitettua tekemistä kesken, vaikeus sopeutua muutoksiin sekä taipumus pakko-oireisiin. Suhareva mainitsi artikkelissaan myös taipumuksen pohdiskella asioita sekä ajatella abstraktisti ja skemaattisesti. Jälkimmäinen tarkoittaa loogis-luokittelevaa ajattelutapaa eli itsenäistä teoreettista ajattelua.


title: Aspergerin oireyhtymän historia

text: Suharevan artikkelin ilmestymisen jälkeen aihe vaipui unohduksiin 12 vuodeksi. Siihen tartuttiin uudelleen vuonna 1938, kun itävaltalainen lastenlääkäri ja erityispedagogiikan uranuurtaja Hans Asperger mainitsi artikkelissaan "Das psychisch abnorme Kind" potilaat, joita hän nimitti "autistisiksi psykopaateiksi" (”Autistischen Psychopathen”). Asperger ei oletettavasti ollut tutustunut Suharevan artikkeliin, koska hän käytti eri nimitystä.


title: Aspergerin oireyhtymän historia

text: Asperger oli tutustunut uransa aikana yli 200 johtamaansa sairaalakouluun siirrettyyn koulunkäyntivaikeuksista kärsineeseen autistiseen lapseen, joita opetettiin Aspergerin kehittämillä pedagogisilla menetelmillä. Asperger huomasi, että nämä lapset menestyivät usein erinomaisesti opinnoissaan kasvettuaan lukioikäiseksi ja kouluttautuivat tyypillisesti pitkälle. Oleellista on, että heitä autettiin suorittamaan paljon ulkolukua vaativa kansa- ja oppikoulu tarvittaessa vaikka yksityisopetukseen turvautuen.


title: Aspergerin oireyhtymän historia

text: Jo kertaalleen väitellyt Asperger julkaisi vuonna 1944 samasta aiheesta ylemmän tason väitöskirjan (Habilitationsschrift) nimeltä nimeltä "Die 'Autistischen Psychopathen' im Kindesalter". Tutkimusraportissaan Asperger kuvaa neljää klinikallaan tutkimastaan 200 lapsesta siksi, että heillä oli vaikeuksia integroitua yhteiskuntaan. Vaikka nämä lapset olivat älykkyydeltään normaaleja, heiltä puuttuivat ikäistensä vuorovaikutustaidot. Tutkitut lapset eivät pystyneet osoittamaan empatiaa vertaisilleen ja olivat fyysisesti kömpelöitä. Heidän puheensa oli katkonaista tai liian muodollista, ja lasten henkilökohtainen mielenkiinnon kohde dominoi keskustelua.


title: Aspergerin oireyhtymän historia

text: Asperger nimesi tutkimilleen lapsille tyypillisen käyttäytymispiirteistön "autistiseksi psykopatiaksi" ja luonnehti sitä sosiaaliseksi eristäytymiseksi. Hän kutsui nuoria potilaitaan "pikku professoreiksi", ja uskoi, että lapsilla oli mahdollisuus kehittyä, ja että he pystyisivät erityisiin saavutuksiin ja omaperäiseen ajatteluun myöhemmin elämässä.


title: Aspergerin oireyhtymän historia

text: Asperger lisäsi oireyhtymän tunnusmerkkeihin muun muassa älylliset tai keräilyharrastukseen liittyvät erikoiskiinnostuksen kohteet ja taipumuksen esitelmöidä niistä, katsekontaktin puuttumisen, pyrkimyksen tasa-arvoiseen suhteeseen keskustelukumppanin kanssa, puuttuvan taipumuksen muiden ihmisten alitajuiseen jäljittelyyn, intensiivisen uppoutumisen omaan tekemiseen, ruokailuun liittyvät erikoiset mieltymykset, aistiyliherkkyydet, nukkumiseen liittyvät ongelmat, kehittyneen taiteellisen silmän sekä varhaisen kielenkehityksen ja valtaväestöä suuremman kielellisen lahjakkuuden.Hans Aspergerilla näytti itsellään olleen lapsuudessa samoja piirteitä kuin oireyhtymässä, kuten sosiaalinen etäisyys, ja kielellinen lahjakkuus. Asperger korosti, ettei kaikilla yksilöillä ollut suinkaan kaikkia oireyhtymään kuuluvia piirteitä, vaan kyse oli kuvattujen ominaisuuksien esiintymisen kohonneesta todennäköisyydestä.


title: Aspergerin oireyhtymän historia

text: Aspergerin tutkimus ja näkökulma puolustivat autististen henkilöiden arvoa ja toivat esille heidän vahvuutensa tilanteessa, jolloin Itävallan sosiaalipoliittista ajattelua hallitsi natsien eugeniikka ja pakkosterilisaatio sekä arjalaiselle rodulle kelvottomina pidettyjen vammaisten tappaminen. Hän kirjoitti: ""Olemme vakuuttuneita, että sitten kun autistiset henkilöt löytävät paikkansa yhteiskunnassa he täyttävät osansa hyvin, ehkä paremmin kuin kukaan muu pystyisi ja tässä me puhumme ihmisistä, joilla lapsena on ollut mitä suurimpia vaikeuksia ja jotka ovat aiheuttaneet huoltajilleen mitä suurimmat huolenaiheet.""


title: Aspergerin oireyhtymän historia

text: Ukrainassa, nykyisessä Itävallassa syntynyt lastenpsykiatri Leo Kanner (1894–1981) julkaisi kuvauksensa autismista Yhdysvalloissa vuonna 1943. Kannerin kuvaamalle oireyhtymälle, joka nykyään tunnetaan nimellä “klassinen autismi” tai "Kannerin autismi", ovat ominaisia merkittävät kognitiivisen vuorovaikutuksen häiriöt mukaan lukien viivästynyt tai kielellinen erityisvaikeus.


title: Aspergerin oireyhtymän historia

text: Kannerin kuvaukseen vaikutti Arnold Gesellin kehityksellinen näkemys, kun taas Aspergeriin näkemykseen vaikuttivat skitsofrenia ja persoonallisuushäiriöt. Aspergeriin käytti Eugen Bleulerin typologiaa, jota Christopher Gillberg on kuvannut "pysymisenä tuon aikaisen diagnostisen käsikirjan puitteissa", pitäen Aspergerin kuvauksia autismista "syvällisinä, muttei riittävän systemaattisina".


title: Aspergerin oireyhtymän historia

text: Asperger ei ollut tietoinen, että Kanner oli julkaissut oman kuvauksensa vuotta ennen hänen omaa kuvaustaan. Näitä kahta tutkijaa erottivat valtameri ja meneillään ollut toinen maailmansota. Aspergerin tutkimukset jäivät pimentoon Yhdysvalloissa. Myöhemmin Aspergerin saksankieliset tutkimukset jäivät tuntemattomiksi saksalaisen kielialueen ulkopuolella.


title: Aspergerin oireyhtymän historia

text: Elokuussa 2015 löytyi uusi yhteys näiden kahden autismintutkijan välillä: Aspergerin päädiagnostikko Georg Frankl, joka oli työskennellyt Wienissä 11 vuotta, muutti siirtolaiseksi Yhdysvaltoihin vuonna 1937 ja työskenteli Kannerin klinikalla Baltimoressa vuonna 1938. Frankl tutki Kannerin kolme ensimmäistä autistista potilasta.


title: Aspergerin oireyhtymän historia

text: Ishikawan ja Ichihashin mukaan käsitettä "Aspergerin oireyhtymä" käytti alun perin saksalainen lääkäri Gerhard Bosch. Bosch toimi vuosina 1951–1962 psykiatrina "Johann Wolfgang Goethe" yliopistossa Frankfurt am Mainissa. Vuonna 1962 hän julkaisi monografian viidestä henkilöistä, joilla oli todettu laaja-alainen kehityshäiriö. Työ käännettiin englanniksi kahdeksan vuotta myöhemmin. Se oli ensimmäisiä saksankielisiä autismi-tutkimuksia ja se saavutti mielenkiintoa myös saksalaisen kielialueen ulkopuolella.


title: Aspergerin oireyhtymän historia

text: Hollantilainen Van Krevelen vertaili vuonna 1963 Kannerin ja Aspergerin oireyhtymiä englanninkielisessä artikkelissaan "On the relationship between early infantile autism and autistic psychopathy". Van Krevelen julkaisi aiheesta uuden artikkelin vuonna 1971, jossa päätyi siihen, että Aspergerin oireyhtymällä on huomattavasti parempi ennuste kuin Kannerin oireyhtymällä.


title: Aspergerin oireyhtymän historia

text: Vuonna 1979 brittiläinen National Autistic Society julkaisi Communication-lehdessään käännöksen Hans Aspergerin Sveitsissä vuonna 1977 pitämästä saksankielisestä luennosta-


title: Aspergerin oireyhtymän historia

text: Brittiläinen psykiatri Lorna Wing otti käyttöön termin "Asperger's syndrome" englanninkielisessä julkaisussaan vuonna 1981. Wing päätti nimetä autistisen psykopatian uudelleen, koska oireyhtymän alkuperäinen nimi oli alkanut herättää vääriä mielleyhtymiä. Sanalla psykopatia oli ryhdytty viittaamaan yleiskielessä narsistiseen persoonallisuushäiriöön ja sosiopatiaan. Koska Wing ei ollut tietoinen Grunja Suharevan työstä, hän luuli Hans Aspergeria oireyhtymän keksijäksi ja nimesi sen "Aspergerin syndroomaksi". Wingin näkemyksen mukaan Aspergerin oireyhtymä kuuluu autistisiin häiriöihin. Wingin julkaisun myötä amerikkalaiseen psykiatriaan ilmaantui uusi diagnostinen käsite, jota ruvettiin kutsumaan yksinkertaisesti aspergeriksi. Näin Aspergerista tuli osa autismin kirjoa.


title: Aspergerin oireyhtymän historia

text: Wingin tapaustutkimus käsitteli viittä henkilöä, joille hän oli antanut diagnoosiksi Aspergerin syndrooman. Kuitenkin Wingin kuvaamille henkilöille olisi myöhempien diagnoosikriteerien perusteella annettu diagnoosiksi autistinen häiriö tai lapsuusiän autismi, koska heillä oli merkittävää yleistä viivästyneisyyttä kielellisessä ja kognitiivisessa kehityksessä.


title: Aspergerin oireyhtymän historia

text: Ensimmäiset ehdotukset Aspergerin syndrooman diagnostisiksi kriteereiksi julkaisivat Tantam (1988) Englannissa, Gillberg ja Gilbert (1989) Ruotsissa sekä Szatmari, Bartolucci ja Bremmer (1989) Pohjois-Amerikassa.


title: Aspergerin oireyhtymän historia

text: Aspergerin tutkimukset saatiin laajemmin yleiseen tietoisuuteen, kun saksalais-brittiläinen kehityspsykologi Uta Frith, joka oli aiemmin tutkinut Kannerin autismia, käänsi Aspergerin alkuperäisen työn englanniksi vuonna 1991. Se julkaistiin hänen toimittamassaan teoksessa "Autism and Asperger Syndrome".


title: Aspergerin oireyhtymän historia

text: Aspergerin oireyhtymästä tuli kansainvälinen diagnoosi vuonna 1992, kun se liitettiin WHO:n diagnostisen käsikirjan, International Classification of Diseases (ICD-10) 10. painokseen. Vuonna 1994 se hyväksyttiin myös Amerikan Psykiatrisen yhdistyksen käsikirjaan DSM-IV nimellä "Asperger's Disorder". Diagnostiset kriteerit olivat hyvin samankaltaiset molemmissa tautiluokituksissa, mutta yhdysvaltalainen kriteeristö asetti diagnoosin edellytykseksi, että oireyhtymä aiheuttaa merkittävää haittaa useilla elämänalueilla.


title: Aspergerin oireyhtymän historia

text: Suharevasta tuli kansainvälisesti tunnettu vasta vuonna 1996, kun brittiläinen lastenpsykiatri Sula Wolff käänsi hänen 1920-luvulla ilmestyneen artikkelinsa saksasta englanniksi, joka oli tullut saksan sijaan tieteen valtakieleksi.


title: Aspergerin oireyhtymän historia

text: Suomessa ensimmäinen Asperger-diagnoosi tehtiin vuonna 1989. Yleinen tietoisuus oireyhtymästä alkoi kasvaa 1990-luvulla. Kesti kuitenkin kauan, ennen kuin tieto Aspergerin oireyhtymän neurologisesta pohjasta tavoitti kaikki alan ammattilaiset, minkä vuoksi monet psykiatrit pitivät oireyhtymää vielä 1990-luvulla ”kiisteltynä ilmiönä”.


title: Aspergerin oireyhtymän historia

text: Sen jälkeen, kun tietoisuus Aspergerin oireyhtymästä on levinnyt kaikkialle maailmaan, siitä on julkaistu satoja kirjoja, tuhansia verkkosivuja ja artikkeleita. Samalla tietoisuus autismista on laajentunut levinnyt kulovalkean tavoin. Aspergerista on tullut oma kulttuurinsa.


title: Aspergerin oireyhtymän historia

text: Aiemmin harvinaisena pidettynä lastentauti Kannerin autismi voidaan nyt Aspergerin myötä nähdä osana autismin kirjoa. Autismin kirjo puolestaan on laajentunut osaksi ihmisen persoonallista neurokirjoa ja tunnustettu yleiseksi persoonallisuuspiirteeksi.


title: Aspergerin oireyhtymän historia

text: Asperger-ihmiset kutsuvat itseään asseiksi, eivätkä he näe Aspergeria tautina. Sosiaalisista vaikeuksista huolimatta autismin piirteitä pidetään enemmän voimavarana kuin heikkoutena, joka pitäisi salata. Aspergerin ansiosta autismin piirteet voidaan nyt nähdä ihmisen neurokirjon voimavarana. Asperger yhdistääkin myös muita neurokirjon diagnooseja, kuten ADHD ja ADD. Voidaan kysyä, onko Asperger oma oireyhtymänsä vai osa HFA:ta eli hyvätasoista autismin kirjoa.


title: Aspergerin oireyhtymän historia

text: Uusien tutkimusten myötä myös Aspergerin käsite osana autismikirjoa laajenee osana ihmiskunnan yhteistä neurokirjoa.


title: Aspergerin oireyhtymän historia

text: Viimeisimmässä DSM-5 diagnostisessa käsikirjassa, joka julkaistiin toukokuussa 2013, Aspergerin oireyhtymä poistui omana diagnoosinaan, ja siitä tuli autismikirjon häiriö. Yhdysvalloissa diagnoosi perustuu nyt kliiniseen yksilölliseen havaintoon.


title: Vladimir Atojev

text: Vladimir Atojev (, s. 22. tammikuuta, 1999 Rostov-na-Donu) on venäläinen moottoriurheilija.


title: Vladimir Atojev

text: Atojev aloitti uransa Karting-sarjoista. Vuonna 2014 Atojev siirtyi Ranskan Formula 4 -sarjaan saavuttaen yhden palkintosijan ja 71 pistettä sijoittuen sarjan 11:ksi. Vuonna 2015 Atojev kilpaili Pohjois-Euroopan SMP Formula 4 -sarjassa. Hän taisteli sarjan mestaruudesta suomalaiskuljettajan Niko Karin kanssa. Atojev saavutti kolme voittoa, neljä paalupaikkaa, 12 palkintosijaa ja viisi kilpailun nopeinta kierrosta sijoittuen sarjan toiseksi. Vuonna 2016 Atojev kilpailee Formula 3.5 V8 -sarjassa.


title: Herbert Salu

text: Herbert Salu (1911–1988) oli virolainen kirjallisuudentutkija ja kirjailija. Hänen kirjallisuuden alan tutkimuksistaan pidetään merkittävinä muun muassa niitä, jotka käsittelevät esimerkiksi Eduard Vildeä, Juhan Liiviä ja virolaista symbolismia. Hänen tuotannossaan on myös Viron kulttuurihistoriaan liittyviä romaaneja, kuten "Lasnamäe lamburid" (1978).


title: Herbert Salu

text: Salu siirtyi pois Virosta 1943 ja asui Ruotsissa ja Suomessa.


title: Muramvyan provinssi

text: Muramvyan provinssi () on yksi Burundin 18 maakunnasta. Sen hallintokeskus on Muramvyan pikkukaupunki (5 458 as., VL2008).


title: Muramvyan provinssi

text: Maakunnan pinta-ala on 696 neliökilometriä. Asukasluku on kehittynyt seuraavasti: 188 694 (VL1979), 231 744 (VL 1990) ja 292 589 (VL2008). Vuonna 2013 maakunnassa arvioitiin asuvan 342 241 ihmistä.


title: Muramvyan provinssi

text: Muramvyan maakunta jakautuu viiteen kuntaan seuraavasti (väkiluku VL2008):


title: Muramvyan provinssi

text: Tutsiupseerien surmaama hututaustainen Burundin presidentti Melchior Ndadaye (28.3.1953–21.10.1993) oli kotoisin Muramvyasta.


title: Sandell

text: Sandell on muun muassa seuraavien henkilöiden sukunimi:


title: Markus Sandholm

text: Markus Wilhelm Sandholm (6. huhtikuuta 1943 Inkeroinen – 1. heinäkuuta 1999 Helsinki) oli suomalainen eläinlääkäri ja eläinlääketieteen tutkija. Hän oli Eläinlääketieteellisen korkeakoulun farmakologian ja toksikologian professori vuosina 1979–1999. Yksi hänen tutkimusaloistaan oli lehmän utaretulehdus.


title: Markus Sandholm

text: Sandholmin isä, äidin isä ja eno olivat kaikki eläinlääkäreitä. Sandholm valmistui eläinlääketieteen lisensiaatiksi vuonna 1968 ja väitteli tohtoriksi vuonna 1973. Hän oli vuosina 1974–1976 tutkijana Cornellin yliopistossa Yhdysvalloissa, vuosina 1976–1979 sisätautiopin apulaisprofessorina eläinlääketieteellisessä korkeakoulussa ja vuodesta 1979 farmakologian ja toksikologian professorina.


title: Markus Sandholm

text: Sandholm teki intensiivisesti tutkimustyötä, joka kohdistui muun muassa ähkyyn ja infektiotauteihin, kuten lehmän utaretulehdukseen. Hänen johdollaan laadittiin useita suomenkielisiä alan perusteoksia, esimerkiksi eläinten farmakokinetiikan perusteet ja eläinanestesiologian oppikirja, joista jälkimmäinen on käännetty myös ruotsiksi. Sandholm menehtyi aivoihin levinneeseen keuhkosyöpään vuonna 1999 ollessaan vielä professorin virassaan.


title: Cuco Martina

text: Rhu-endly Aurelio Jean-Carlo "Cuco" Martina (s. 25. syyskuuta 1989 Rotterdam, Alankomaat) on curaçaolainen jalkapalloilija, joka edustaa Englannin valioliigassa pelaavaa Evertonia. Pelipaikaltaan oikeajalkainen Martina on oikea laitapuolustaja, mutta pelaa joskus myös keskuspuolustajana ja vasempana puolustajana. Hän kuuluu myös Curaçaon jalkapallomaajoukkueeseen.


title: Cuco Martina

text: Martina aloitti ammattilaisuransa alankomaalaisessa RBC Roosendaalissa, jonka paidassa Eerste Divisiessä hän pelasi vuosina 2008–2011 68 ottelua tehden kaksi maalia. Vuodet 2011–2013 Martina edusti Alankomaiden pääsarjan Eredivisien RKC Waalwijkiä, jossa otteluita kertyi 53 ja maaleja yksi. Heinäkuussa 2013 Martina siirtyi saman sarjan FC Twenteen. Hän pelasi seurassa kahden kauden aikana yhteensä 48 liigaottelua, joissa syntyi yksi maali.


title: Cuco Martina

text: Heinäkuussa 2015 Martina siirtyi Englannin valioliigan Southamptoniin. Hän debytoi Valioliigassa elokuussa 2015 Newcastle Unitedia vastaan. Avausmaali syntyi tapaninpäivän 2015 kierroksella Arsenalin verkkoon. Hänestä tuli ensimmäinen Valioliigassa maalinteossa onnistunut curaçaolaispelaaja. Hän pelasi Southamptonissa kahden kauden aikana 24 valioliigaottelua, joissa teki yhden maalin. Kesällä 2017 hän siirtyi saman sarjan Evertoniin.


title: Cuco Martina

text: Martina debytoi Curaçaon jalkapallomaajoukkueessa elokuussa 2011 Dominikaanista tasavaltaa vastaan. Hän sai maan edustusoikeuden sukujuuriensa kautta. Ensimmäisen MM-karsintaottelunsa hän pelasi Antigua ja Barbudaa vastaan syyskuussa 2011. Hän kuului Curacaon joukkueeseen, joka saavutti hopeaa Caribbean Cupissa 2017.


title: Cuco Martina

text: Myös Martinan veljet Javier ja Derwin ovat jalkapalloilijoita. Ensin mainittu kuuluu myös Curaçaon jalkapallomaajoukkueeseen.


title: History (yhtye)

text: History (koreaksi: 히스토리) on LOEN Entertainmentin luoma viisihenkinen poikaryhmä Etelä-Koreasta. He debytoivat 26 huhtikuuta 2013 kappaleella "Dreamer", jossa oli mukana samasta Entertainmentista tuleva IU. He ovat LOEN Entertainmentin ensimmäinen poikaryhmä.


title: Kiimalampi (Parkano)

text: Kiimalampi on Pirkanmaalla Parkanossa Jaakonkylällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kiimalampi on osa Parkanonjärven lähialuetta.


title: Kiimalampi (Parkano)

text: Lampi on 300 metriä pitkä, 200 metriä leveä ja sen pinta-ala on 4,4 hehtaaria. Se sijaitsee Kiimanevalla Poikkeusharjun länsisivulla. Lampeen on kaivettu viisi suo-ojaa, joista mikään ei erotu laskuojaksi. Suoalueen vedet virtaavat kuitenkin pohjoiseen, jolloin ne kerääntyvät esimerkiksi Poikkeusjärveen tai Parkanonjärveen. Rantaviivan pituus 800 metriä. Rannalle on rakennettu kaksi vapaa-ajan asuntoa, joille johtaa tiet Parkanon Jaakonkylältä valtatieltä 23.


title: Kiimalampi (Parkano)

text: Vanhassa valtionmaiden kartassa vuodelta 1849 "Kiima Lammi" on piirretty tarkasti näkyviin. Sen itäpuolelta kulkee pohjois-etelä-suuntaisena polku.


title: Vähä Hanhilampi

text: Vähä Hanhilampi on Pirkanmaalla Parkanon Korpikylällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vähä Hanhilampi on osa Parkanonjärven lähialuetta.


title: Vähä Hanhilampi

text: Vähä Hanhilampi on 350 metriä pitkä, 200 metriä leveä ja sen pinta-ala on 3,1 hehtaaria. Lammella on kaksi pitkää lahtea siten, että se muistuttaa V-kirjainta. Rannat ovat soistunutta metsää ja lampeen laskee kolme suo-ojaa, joista yksi tuo pohjoisesta Iso Hanhilammesta vettä. Laskuoja lähtee etelään ja yhtyy 350 metrin jälkeen Pitkäjärvestä lähtevään Mustiaisluomaan. Rantaviivan pituus on 1,1 kilometriä, ja ranta on kauttaaltaan rakentamaton. Lammelle ei myöskään johda teitä, mutta Tampere–Seinäjoki-rata ohittaa sen 50 metrin päästä.


title: Vähä Hanhilampi

text: Vanhassa pitäjänkartassa vuodelta 1849 "Vähä Hanhi Lammi" on piirretty samalaisena kuin mitä se on nylyään. Iso Hanhilammen laskuoja on nykyisellä paikallaan ja sen oma laskuoja lähti nykyiseen suuntaan.


title: Ahvenuslampi (Parkano)

text: Ahvenuslampi on Pirkanmaalla Parkanossa Korpikylällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Ahvenuslampi on osa Parkanonjärven lähialuetta.


title: Ahvenuslampi (Parkano)

text: Lampi on 350 metriä pitkä, 100 metriä leveä ja sen pinta-ala on 2,2 hehtaaria. Se sijaitsee keskellä suoaluetta, jonka suo-ojat laskevat siihen. Lammen vedet laskevat pois näitä ojia nyöten päättyen kahden kilometrin päässä olevaan Poikkeusjärveen. Se rantaviivan pituus on 850 metriä. Lammen rannoilla ei ole rakennuksia ja ainoa tie sinne tulee viereiseltä varastoalueelta.


title: Ahvenuslampi (Parkano)

text: Kahdesta lähellä toisiaan sijanneista Ahvenuslammesta vain Riuttas-Ahvenus on saanut myöhemmin muunnetun nimen. Tämä lampi on vanhassa pitäjänkartassa vuodelta 1849 piirretty samanlaisena kuin se on nykyäänkin ja sillä oli tuolloin samanlainen laskuoja kuin nykyäänkin, joka laski Poikkeusjärveen.


title: Gimbels

text: Gimbels oli Yhdysvalloissa toiminut tavarataloketju, joka perustettiin 1887 ja lakkautettiin 1987. Suurimmillaan sillä oli yli 50 ja lakkautusvuonna runsaat 30 tavarataloa ympäri Yhdysvaltojen suurkaupunkeja ja niiden esikaupunkeja.


title: Gimbels

text: Gimbels-tavarataloyhtiön alkujuuret ovat Saksan Baijerista Yhdysvaltojen New Orleansiin siirtolaiseksi tulleen juutalaismiehen Adam Gimbelin (1817–1896) liiketoimissa. Hän toimi kulkukauppiaana Mississippijoen varrella kunnes perusti oman kaupan Indianan Vincennesiin 1842. Hänen kaksi vanhinta poikaansa, Jacob (1851–1922) ja Isaac Gimbel (1857–1931) perustivat 1880-luvulla tavaratalon Illinois’n osavaltion Danvilleen ja nuoremmat veljet Charles (1861–1932) ja Ellis Gimbel (1865–1950) seuraavalla vuosikymmenellä Philadelphiaan. Vuonna 1910 oli aika avata tavaratalo New Yorkin Herald Squarella. 1920-luvulla Gimbelit laajensivat yritystään ostamalla ensin newyorkilaisen Saks-tavarataloyhtiön ja sitten pittsburghilaisen Kaufman and Baer -yhtiön.


title: Gimbels

text: 1960-luvun alussa Gimbelsillä oli noin 50 tavarataloa ympäri Yhdysvaltojen suurkaupunkeja ja niiden esikaupunkeja. Vuonna 1973 yrityksen osti tupakkayhtiö Brown & Williamsonin tytäryhtiö Batus. Se ei kuitenkaan saanut pidettyä Gimbels-ketjua kannattavana, vaan sulki vuonna 1973 tuolloin runsaat 30 tavarataloa sisältäneen ketjun. Gimbels-kaupan mukana tullut toinen tavarataloketju Saks Fifth Avenue sai jatkaa toimintaansa, ja Batus myi sen 1990 Investcorp S.A.:lle.


title: Sandholm

text: Sandholm on muun muassa seuraavien suomalaisten henkilöiden sukunimi:


title: Siiri Partanen

text: Siiri Partanen on suomalainen muusikko ja näyttelijä. Hän on esittänyt Cicca Kallasta "Uusi päivä" -tv-sarjassa vuodesta 2010.


title: Siiri Partanen

text: Partanen on opiskellut musiikkia Jyväskylän konservatoriossa ja Sibelius-akatemian nuoriso-osastolla. Hän suorittaa maisteriopintojaan Sibelius-Akatemiassa.


title: Siiri Partanen

text: Partanen osallistui Suomen euroviisukarsintoihin vuonna 2010 osana Sister Twister -yhtyettä, koska yhtyeen virallinen rumpali oli kilpailun aikaan liian nuori osallistuakseen. Partanen on kilpaillut Imatra Big Band-festivaaleilla ja voitti nuorten SM-Hopeaa


title: Siiri Partanen

text: Partanen esitti Cicca Kallasta myös Uuden päivän spin-off-sarjassa "Väärät Bileet", joka esitettiin Ylellä vuonna 2016. Ohjelmassa on yhdeksän jaksoa.


title: Sambian historia

text: Sambian historia alkaa miljoonien vuosien takaa, jolloin sitä asutti ihmisten esi-isät. Ennen brittien valloitettua sen osaksi brittiläistä imperiumia 1800-luvun lopulla Sambiaa hallitsi monet eri heimot. Sambia itsenäistyi omaksi valtioksi 1964, jonka jälkeen maata hallitsi Kenneth Kaunda vuoteen 1991 saakka.


title: Sambian historia

text: Sambiasta on löydetty jälkiä asumisesta jo varhaispaleoliittiselta kaudelta miljoonien vuosien takaa. Vuonna 1921 Kabwen läheltä löytyi homo rhodesiensisin luuranko. Sambian alueelta on löytynyt useita alkeellisia aseita, kuten kirveitä. Ennen nykyaikaa ainoa Sambian aluetta asuttanut kansa oli khoisanit, jotka olivat metsästäjiä ja keräilijöitä. Heille ei kuitenkaan ollut tyypillistä perustaa kaupunkeja tai kyliä, vaan heitä pidetään nomadeina. Noin 300-luvulta eaa lähtien bantut levittäytyivät koko eteläiseen Afrikkaan ja myös Sambiaan. He toivat mukanaan rautaiset työkalut sekä uudet viljelymenetelmät. Bantut viljelivät erityisesti durraa, banaania ja jamssia. Tällöin syntyi myös pysyvää asutusta, joka lisäsi heimojen ja heimopäälliköiden valtaa. 1000-luvulta löytyy merkkejä, että kupari on ollut hyvin merkittävä materiaali tuolloin Sambian alueella. Merkittävä valtio alueella oli šonien Mwene Mutapa, joka levittäytyi myös Sambiaan.


title: Sambian historia

text: Ensimmäisen kerran eurooppalaiset saapuivat Sambesin alueelle vuonna 1512. Ensimmäiset saapuneet olivat portugalilaisia, jotka olivat kiinnostuneita alueelta löytyneestä kullasta. Samalla alkoi orjakauppa. Tämä johti heimojen välisiin taisteluihin, jossa vihollisheimon jäsenet myytiin portugalilaisille orjina. Suurimmilta osin orjat vietiin Brasiliaan. Kauppa käytiin nykyisen Mosambikin kautta. 1830-luvulla Shaka Zulu valloitti ison osan Sambesin alueesta. Kololot valloittivat suuren osan lozien alueesta Länsi-Sambiassa, joskin lozit valloittivat osan alueista takaisin 1860-luvulla. Ngonit pitivät valtaa Itä-Sambiassa.


title: Sambian historia

text: David Livingstone oli ensimmäinen eurooppalainen, joka saapui itse Sambian alueelle. Livingstone aloitti ensimmäisen matkansa 1849 Kapmaasta saavuttaen Sambesin 1851. Hän törmäsi alueella orjakauppaan, jota alkoi vastustamaan. Ensimmäisellä tutkimusmatkallaan hän kulki lähinnä Lounais-Sambiassa sekä Sambesia pitkin Intian valtameren rannikolle. 1855 Livingstone löysi Victorian putoukset. Livingstone yritti lopettaa orjakaupan ja tarjosi vaihtoehtona norsunluun ja puuvillan myyntiä. Tämä epäonnistui sillä tavaran liikuttaminen jalan oli liian vaarallista ja joki ei ollut käyttökelpoinen rannikolle saakka.


title: Sambian historia

text: Vuonna 1889 lozien kuningas Lewanika myi Barotselandin Cecil Rhodesin omistamalle British South Africa Companylle (BSAC). Lewanikan tarkoituksena oli hankkia suojelua Ndebele-kuningaskuntaa vastaan antaen vastapalveluksi luvan kaivosten perustamiseen. Lewanikan toiveena oli, että britit perustaisivat samalla kouluja Sambiaan. Rhodes lahjoi myös muita heimoja, kuten lungut. Bembat eivät suostuneet brittien lahjontaan, vaan heidät jouduttiin valloittamaan väkivallalla. Samoin Kaakkois-Sambiassa ngonit vastustivat brittien valloittamista, mutta hävisivät heidän armeijalleen, jolla oli konekivääreitä. Vuonna 1895 BSACin alueita alettiin kutsumaan Rhodesiaksi. Rhodes ei löytänyt Sambian alueelta arvokkaita mineraaleja, vaan pelkästään kuparia ja sinkkiä. Tämän jälkeen vuonna 1898 Sambiaan tuotiin niin sanottu "majavero" (), joka oli maksettava käteisellä. Jos ei pystynyt maksamaan, joutui orjaksi Zimbabwen ja Etelä-Afrikan kaivoksille. Jos tätä vastustettiin, koti poltettiin ja mies vangittiin. 1800-luvun lopulla eurooppalaiset toivat isorokon, karjaruton ja muita ruttoja Sambiaan.


title: Sambian historia

text: Vuonna 1905 saatiin valmiiksi rautatiesilta, joka ylitti Sambesin. Tällöin perustettiin myös Livingstonen kaupunki sekä nykyinen pääkaupunki Lusaka, jonka tarkoituksena oli palvella Kabwen kaivoskaupunkia. 1907 nykyinen Sambian alue jaettiin kahteen osaan: Koillis- ja Luoteis-Rhodesiaan. Vuonna 1911 osat yhdistettiin, jolloin syntyi Pohjois-Rhodesia, jonka pääkaupunki oli Livingstone. Asukkaita oli noin yksi miljoona, joista puolitoista tuhatta eurooppalaisia. Maa osallistui ensimmäiseen maailmansotaan taistellen saksalaisia vastaan Tansaniassa. Noin 3 500 sambialaista sotilasta osallistui taisteluihin Tansaniassa. Noin 50 000–100 000 sambialaista liittyi brittien armeijaan.


title: Sambian historia

text: Vuonna 1923 asenne siirtomaita kohtaan oli muuttunut Euroopassa ja Pohjois-Rhodesiasta tehtiin protektoraatti. Vuonna 1925 Pohjois-Rhodesiaan perustettiin valtuusto, mutta siihen ei kuulunut mustia ihmisiä. 1920-luvun lopulla Sambian alueelta löytyi rikkaita kupari- ja kobolttiesiintymiä. Tämä toi Sambiaan muun muassa yhdysvaltalaisia ja eteläafrikkalaisia kaivosyrityksiä. Vuonna 1936 perustettiin Kitwen kaupunki, joka toimi kuparikaivauksien keskuksena. Vuonna 1939 Sambiasta oli tullut maailman suurin kuparintuottaja. Tämä lisäsi valkoisten ihmisten muuttoa Sambiaan erityisesti Etelä-Afrikasta. Huolimatta brittien hallinnon päätöksestä jakaa Pohjois-Rhodesian maat siten, että osa on alkuperäiskansoille ja osa kolonialisteille, niin suurin osa sambialaisista joutui työskentelemään edelleen orjina: iso osa työvoimasta oli Zimbabwen ja Tansanian alueilla plantaaseilla. Huonot työolosuhteet johtivat lakkoiluun vuonna 1935, jotka vaimennettiin väkivalloin. Samaan aikaan, kun kaivosteollisuus kasvoi merkittävimmäksi elinkeinoksi Pohjois-Rhodesiassa, erityisesti lähetyssaarnaajien perustamat koulut kouluttivat alkuperäisväestöä.


title: Sambian historia

text: Toisen maailmansodan aikaan Sambia oli merkittävä kuparilähde briteille. Vuonna 1940 kaivostyöläiset lakkoilivat huonoa palkkaa vastaan. Lakon vaikutuksena palkka määräytyi kokemuksen mukaan. Maailmansodan jälkeen ammattiliitot yleistyivät, ja vuoteen 1949 mennessä puolet kaivostyöntekijöistä kuului ammattiliittoon.


title: Sambian historia

text: 1930-luvulla heimopäälliköille annettiin enemmän valtaa paikallisessa hallinnossa. Vuonna 1943 perustettiin maakuntavaltuustot, jotka koostuivat lähinnä kyläpäälliköistä, mutta osa valtuutetuista oli valittu vaalein. Toisen maailmansodan jälkeen alkoi Afrikassa leviämään, erityisesti Afrikan kansalliskongressin (ANC) vaikutuksesta, halu itsenäistyä. Kolonialistit pelkäsivät menettävänsä vallan hallitsemillaan alueilla. Vuonna 1953 perustettiin Rhodesian ja Njassamaan liittovaltio eli Keski-Afrikan liittovaltio, joka koostui Etelä-Rhodesiasta, Pohjois-Rhodesiasta ja Njassamaasta eli nykyisen Malawin alueesta. Kyseessä oli brittiläisen kruunun alainen kuningaskunta. Kuningaskunnalla oli yhteinen hallinto. Hallinto otti haltuunsa suurimman osan tuloista, joita saatiin kaivoksilta. Samalla Pohjois-Rhodesian alueelle perustettiin uusia kaupunkeja, kuten Kalushi ja Chingola. 1950-luvulla kuparintuottamisen ohelle kasvoi merkittävä jalokivikaivosteollisuus. Samalla eurooppalaisten, erityisesti brittien, määrä kasvoi Pohjois-Rhodesian alueella. Vuonna 1955 eurooppalaisia oli noin 3 % väestöstä.


title: Sambian historia

text: Vuonna 1958 brittien hallinto toi siirtomaa-alueelle uuden perustuslain, joka hyväksyttiin paikallishallinnossa. Tämä johti seuraavana vuonna United National Independence Partyn eli UNIPin perustamiseen. UNIPia johti vuodesta 1961 lähtien Kenneth Kaunda. Myös yleinen ilmapiiri länsimaissa oli kääntynyt kolonialismin vastaiseksi ja samalla koulutetun afrikkalaisen väestön määrä kasvoi. Afrikkalaiset saivat työllistyä myös johtotehtäviin kaivoksilla. Afrikassa oli merkittävä määrä lakkoja, jotka olivat johtaneet myös työläisten parempaan organisoitumiseen. Vuonna 1961 Kaunda johti rauhanomaisia protesteja valkoista hallintoa vastaan, mutta protestit muuttuivat väkivaltaiseksi. Brittiläinen hallinto luovutti ja muutti perustuslakia siten, että afrikkalaiset saivat enemmistön hallintoon. 1962 pidetyissä vaaleissa kansallismielisten puolueiden, UNIPin ja ANC:n, liitto saavutti vaalivoiton. Hallitsevat puolueet tekivät jälleen uuden perustuslain, joka oli kolmas kuuteen vuoteen. Tammikuussa 1941 Kaunda voitti vaalit, jonka jälkeen Sambiassa syttyi levottomuuksia erityisesti Alice Lenshinan johtamana. Kaunda vaimensi levottomuudet voimalla. 24. lokakuuta 1964 Sambia julistautui itsenäiseksi valtioksi ja liittyi osaksi Kansainyhteisöä.


title: Sambian historia

text: Sambian itsenäistyttyä Kaunda aloitti Sambian presidenttinä. Juuri itsenäistyneellä valtiolla oli kuitenkin suuria ongelmia: maassa oli noin 100 korkeakoulutettua sambialaista, maan infrastruktuuri oli kehnoa, kouluja oli vähän ja 90 % viennistä oli kuparia. Kaunda aloitti suuren julkisen sektorin tukemisen: tuki suuntautui erityisesti sairaaloihin ja infrastruktuuriin. Samalla koulutettujen sambialaisten määrä lähti kasvuun. 1960- ja 70-luvuilla Sambian talous kukoisti kuparin hinnan ollessa korkealla, mutta hinnan romahdettua 1974, se vaikutti suuresti Sambian talouteen. Kaunda ajoi sosialistista politiikkaa, jonka johdosta 1980-luvun lopulla valtion omistamat yritykset tuottivat 80 % BKT:sta.


title: Sambian historia

text: Kaundan poliittinen valta heikkeni 1960-luvun lopussa. Vuoden 1969 UNIPin enemmistö pieneni hallinnossa. Vuonna 1971 Simon Kapepwe perusti United Progressive Partyn eli UPP:n. Kapepwe syytti Kaundaa bembojen sortamisesta. Koska Kaunda pelkäsi UPP:n a ANC:n liittoutuvan vuoden 1973 vaaleissa, hän teki oppositiopuolueet laittomiksi vuonna 1972. Tämä johti joidenkin oppositiojohtajien pidättämiseen ja osa lahjottiin tarjoamalla heille hyvin palkattuja töitä. Vuosien 1973, 1978, 1983 ja 1988 vaaleissa Kauanda oli ainoa ehdokas, jolloin sai äänestää vain "kyllä" tai "ei". Saman aikaisesti korruptio lisääntyi voimakkaasti Sambiassa, kun erityisesti tärkeitä töitä ja virkoja annettiin sopiville henkilöille.


title: Sambian historia

text: 1970-luvulla Sambia tuki naapurimaiden itsenäistymispyrkimyksiä, mikä aiheutti konflikteja maan alueella. Tämän seurauksena Sambian rajat suljettiin, joka johti ongelmiin ulkomaankaupan ja energiansaannin kanssa. Kun lopulta naapurimaat itsenäistyivät, niin Sambiaan saapui pakolaisia.


title: Sambian historia

text: Kuparin hinnan romahdettua, Sambia oli pakotettu ottamaan valtion velkaa. Vuonna 1985 Sambia pääsi Kansainvälinen valuuttarahaston ohjelmaan, joka pakotti vähentämään julkisen sektorin henkilöstöä 25 %. Samalla erilaisia tukia leikattiin, mikä aiheutti levottomuuksia. Kun vuonna 1986 leikattiin ruokatukia, syntyi voimakkaita mellakoita, jotka tukahdutettiin väkivallalla. Tämä johti 20 ihmisen kuolemaan. Samalla inflaatio nousi koko ajan. Heikko taloustilanne aiheutti kirkon ja ammattiliittojen vallan nousua. Vuonna 1990 ruuan hinta kaksinkertaistu, joka aiheutti laajoja mellakoita. Kesäkuussa 1990 Kuanda höllensi organisaatioiden oikeuksia ja heinäkuussa perustettiin Movement for Multi-Party Democracy eli MMD. Opposition vaatimuksesta lokakuussa 1991 pidettiin monipuoluevaalit, jossa MMD sai 125 paikkaa 150 paikkaisesta edustajistosta. Samalla Frederick Chiluba voitti presidentinvaalit saaden 81 % äänistä.


title: Sambian historia

text: Chiluba hylkäsi Kuandan epäonnistuneen politiikan, mikä johti muun muassa markkinatalouden käyttöönottoon. Tällöin muun muassa ruuan hinta määräytyi markkinoiden mukaan. Samalla valtion yrityksiä yksityistettiin. Inflaatio laski 25 prosenttiin vuoteen 1999 mennessä. 1990-luvulla taloutta haittasi ensin tulvat ja sitten kuivuus. Osa länsimaista antoi Sambian velkoja anteeksi, ja taloutta elvytti koboltin hinnan nousi. Samalla AIDS yleistyi ja vuonna 2000 noin 10 % kantoi HI-virusta.


title: Sambian historia

text: Toukokuussa Chiluba muutti perustuslakia siten, että Kaunda ja jotkin muut oppositiojohtajat eivät voineet olla ehdolla vuoden 1996 vaaleissa. Tämä onnistui siten, että vain sambialaiset vanhemmat omaava henkilö sai asettua ehdolle. Chiluba voitti vuoden 1996 vaalit. Perus Samalla MMD sai 131 paikkaa edustajistossa. Kaundan johtama UNIP boikotoi vaaleja. 1997 Sambian armeijan kommandojoukko valloitti kansallisen radion, mutta kaappaus kesti vain muutaman tunnin. Ennen vuoden 2001 vaaleja MMD:n poliitikot, oppositiopoliitikot ja kansalaiset vaativat, että Chiluba ei voinut olla ehdolla kolmatta kertaa. Chiluban toista hallintokautta leimasi isot syytökset korruptiosta. Vuonna 2001 maassa oli laaja julkisen sektorin lakko, joka vaikutti koko yhteiskunnan toimintaan muutaman viikon ajan. Lakon tarkoituksena oli palkkojen korotus ja työolosuhteiden parannus. Vuoden 2001 vaaleihin osallistui 11 puoluetta. Vaaleja syytettiin vilpillisiksi, mutta MMD:n Levy Mwanawasa valittiin seuraavaksi presidentiksi. Mwanawasa sai 29 % äänistä, kun suurin vastustaja Anderson Mazoka sai 27 % äänistä. Mazoka haastoi Mwanawasan oikeuteen, mutta syytteet hylättiin 2002. Oppositio sai suurimman osan parlamentin paikoista vuoden 2001 vaaleissa, mutta myöhemmät uusintavaalit toivat MMD:lle enemmistön parlamenttiin. Mwanawasa aloitti kautensa taistelemalla korruptiota vastaan. Hän syyllisti erityisesti Chilubaa ja vaati hänen syytesuojan poistamista. Mwanawasa valittiin uudestaan presidentiksi vuonna 2006, jolloin hän sai 43 % äänistä. Vaaleja varten suoritettiin uudistuksia, jotka vähensivät vilpin määrää. Mwanawasa sai sairaskohtauksen kesäkuussa 2008 ja kuoli saman vuoden elokuussa. Rupiah Banda jatkoi Sambian presidenttinä.


title: Sambian historia

text: Vuonna 2005 G8-maat antoivat Sambian valtion velat anteeksi. Tämän jälkeen Sambian talous on kasvanut voimakkaasti. Kuparin lisäksi Sambiaan on kasvanut merkittävät teollisuuden alat hopean, sinkin koboltin ja lyijyn kaivauksessa.


title: Sambian historia

text: Vuoden 2011 vaaleissa presidentiksi valittiin Michael Sata. Sata edusti Patriotic Front -puoluetta. Sata kuoli lokakuussa 2014, jonka jälkeen tehtävää hoiti Guy Scott. Tammikuussa 2015 Edgar Lungu valittiin presidentiksi. Lungu edustaa Patriotic Front -puoluetta. Lunguaa on kritisoitu, sillä hänen aikanaan köyhien määrä on lisääntynyt lokakuuhun 2015 mennessä 85 prosenttiin sambialaisista, kun tammikuussa 2015 se oli 60 %.


title: Brian Baxter Arroyo López

text: Brian Baxter Arroyo López (s. 24. helmikuuta 1985 México) on meksikolainen jääkiekkoilija, joka pelaa kotimaassaan Liga Mexicana Éliten Lerma Estado Ice Sharksissa. Hän pelaa hyökkääjänä ja laukoo oikealta. Arroyo López on Meksikon ainoita ammattilaissarjoissa pelanneita jääkiekkoilijoita.


title: Brian Baxter Arroyo López

text: Arroyo López siirtyi kotimaastaan jo 15-vuotiaana pelaamaan jääkiekkoa Yhdysvaltoihin. Eri joukkueiden harjoitusleirien jälkeen hän päättyi lopulta 16-vuotiaana Ukrainaan Ivan Provilov Unique Hockey School -kiekkokouluun ja Družba-78 Harkovan joukkueeseen kaudeksi 2001–2002. Kaudella 2002–2003 Arroyo López debytoi joukkueen kanssa maan pääsarjassa Vyštša Lihassa. Kolmen Ukrainassa vietetyn vuoden jälkeen hän palasi kaudeksi 2004–2005 Pohjois-Amerikkaan ja siirtyi CSHL-junioriliigan Peoria Mustangsiin.


title: Brian Baxter Arroyo López

text: Vuodet 2005–2008 Arroyo López vietti kotimaassaan San Jerónimon joukkueessa, mutta hän kävi myös visiitillä Viron Meistriliigan Välk-494:ssä kaudella 2006–2007. Kaudella 2008–2009 Arroyo López kävi Suomessa try-outilla sekä Helsingin IFK:n A-nuorissa että Suomi-sarjajoukkue Oulunkylän Kiekko-Kerhossa, mutta ainoat sarjaottelunsa hän pelasi lopulta Lauttakylän Lujan Suomi-sarjajoukkueessa. Kaudeksi 2009–2010 Arroyo López siirtyi try-outin kautta jatkamaan Suomi-sarjauraansa Imatran Ketterän riveihin.


title: Brian Baxter Arroyo López

text: Kaudeksi 2010–2011 Arroyo López palasi Ukrainaan ja siirtyi H’K Kompanion Kiovan paitaan, mutta hän palasi kuitenkin kesken kauden kotimaahansa ja siirtyi Mayan Astronomersin joukkueeseen. Tämän jälkeen Arroyo López on pelannut ainoastaan Meksikossa; kauden 2012–2013 Puebla Talaverosissa ja kaudesta 2013–2014 Lerma Estado Ice Sharksin joukkueessa.


title: Brian Baxter Arroyo López

text: Arroyo López edusti Meksikoa II-divisioonan MM-kilpailuissa vuosina 2006, 2007, 2008, 2009 ja 2010, joista viimeisimmässä turnauksessä hän voitti joukkueensa sisäisen piste-, maali- ja syöttöpörssin tehoilla 5+6=11. Arroyo López pelasi myös IIB-divisioonan MM-kilpailuissa vuosina 2012, 2013, 2014, 2015 ja 2016, joista vuosien 2014 ja 2016 turnaukset päättyivät hopeaan ja vuoden 2015 turnaus pronssiin. Hän voitti koko vuoden 2013 turnauksen maalipörssin ja Meksikon sisäisen pistepörssin tehoilla 9+3=12. Arroyo López valittiin turnauksen parhaaksi hyökkääjäksi ja joukkueensa parhaaksi pelaajaksi. Vuoden 2014 turnauksessa hän ylsi tehoilla 3+4=7 Meksikon sisäisen pistepörssin kolmen muun pelaajan kanssa jaetulle kärkisijalle. Vuoden 2016 turnauksessa Arroyo López oli joukkueen paras maalintekijä kahdeksalla osumallaan.


title: Brian Baxter Arroyo López

text: Arroyo López pelasi myös Sotšin olympiakisojen 2014 ja Pyeongchangin olympiakisojen 2018 karsinnoissa. Ensimmäisessä turnauksessa hän oli Meksikon paras pistemies ja maalintekijä tehoilla 5+3=8. Arroyo López pelasi myös Pan-Amerikan jääkiekkoturnauksessa vuosina 2014, 2015 ja 2016, joista kaikki turnaukset päättyivät hopeaan. Hän voitti vuoden 2015 turnauksen pistepörssin 21 tehopisteellään.


title: Guatemalan maanvyöry 2015

text: Guatemalan maanvyöry 2015 tapahtui Santa Catarina Pinulan kunnassa Guatemalassa 1. lokakuuta 2015. Rankkasateen aiheuttama maanvyöry surmasi noin 280 ihmistä. Onnettomuuspaikka sijaitsee noin 15 kilometriä itään maan pääkaupungista Guatemala Citystä.


title: Sharon Cherop

text: Sharon Jemutai Cherop (s. 16. maaliskuuta 1984) on kenialainen kestävyysjuoksija.


title: Sharon Cherop

text: Cherop sijoittui nuorten maailmanmestaruuskisoissa pronssille 5 000 metrin juoksussa vuonna 2000.


title: Sharon Cherop

text: Vuonna 2011 hän voitti maratonilla pronssia Daegun maailmanmestaruuskilpailuissa. Vuonna 2012 hän voitti Bostonin maratonin, mutta häntä ei valittu saman vuoden olympiamaratonille. Maraton-ennätyksensä, 2.22.28, hän juoksi Berliinin maratonilla vuonna 2013.


title: Snapper Films

text: Snapper Films Oy on vuonna 1998 perustettu suomalainen elokuvatuotantoyhtiö, joka kehittää muutamia hankkeita kerrallaan. Yhtiön pääkonttori sijaitsee Helsingissä, minkä lisäksi sillä on toimisto myös New Yorkissa. Yhtiön toimitusjohtaja on Juha Wuolijoki.


title: Luettelo Sambian presidenteistä

text: Tämä on luettelo Sambian presidenteistä. Sambian itsenäistyttyä lokakuussa 1964, sen ensimmäiseksi presidentinä toimi Kenneth Kaunda. Sambialla on ollut yhteensä kuusi vaalein valittua presidenttiä sekä yksi viransijainen.


title: Ashihara kaikan

text: Ashihara kaikan on japanilaisen Hideyuki Ashiharan vuonna 1980 perustama karaten tyylisuunta. Se pohjautuu pitkälti Kyokushin-karateen, jota Ashihara harjoitteli 1960- ja 1970-luvulla.


title: Ashihara kaikan

text: Yksi tyylisuunnan tunnetuimpia harrastajia on moninkertainen K-1 mestari Semmy Schilt.


title: Ashihara kaikan

text: Ashihara oli harjoitellut Kyokushinia Masutatsu Oyaman opissa. Ashihara kehitti sittemmin oman tyylisuuntansa 1970-luvun lopulla ja varsinaisesti ensimmäinen dojo perustettiin 1980 Matsuyamaan. Sitä ennen hän perusti oman liiton NIKO:n eli New International Karate Organization. Ashihara kehitti edelleen vuosien varrella kehittämäänsä sabakia eli liikkumista hyökkäyksen alta itselle turvallisempaan suuntaan. Hän suosi tekniikoita, joista oli ollut hänelle itselleen hyötyä otteluissa, kuten voimakkaat alapotkut ja polvien sekä kyynerpäiden lyönnit. Ashiharalle tyypillisesti harjoiteltavien tekniikoiden määrä pidetään harjoituksissa pienenä, vaikka sen perustekniikka on samankaltaista kuin Kyokushinissa.


title: Ashihara kaikan

text: Ashihara jätti tyylistään perinteiset okinawalaiset katat ja kehitti niiden tilalle omat katansa, jotka tehdään parin kanssa. Niissä käytetään hyökkäys, torjunta ja vastaisku periaatetta, sekä lopetustekniikka. Ashiharassa katoja on 27 ja ne jakautuvat kuuteen luokkaan alkeis-, perus-, kaato-, sparraus-, taistelu- ja itsepuolustuskata.


title: Ashihara kaikan

text: Ashihara ei alun perin luonut tyylisuunnalleen maailmanmestaruuskilpailua. Epävirallisesti ensimmäisiä kilpailuja järjestettiin Yhdysvalloissa, kun Yhdysvaltojen Ashiharan pääopettaja Joko Ninomiya järjesti aluksi Kyokushin säännöillä turnauksia. Sittemmin NIKO järjestön perustamisen jälkeen turnaus nimettiin Sabaki U.S. Open Karate Challenge, joka käytiin Ashiharan säännöillä. Turnaus järjestettiin viimeisen kerran 1988.


title: Ashihara kaikan

text: Vuonna 1993 Ashihara antoi luvan Tanskan järjestää maailmanmestaruuskilpailut, Sabaki Challenge Spirit. Ensimmäinen turnaus järjestettiin 1994. Turnaukseen pääsivät vain NIKO järjestön karatekat. Yksikään japanilainen ottelija ei koskaan otelut turnauksessa, vaan he osallistuivat sitä vastoin Kyokushin turnauksiin Japanissa. Turnaus lakkautettiin 2011, jonka jälkeen NIKO järjesti uuden maailmanmestaruuskilpailun Sabaki World Championship.


title: Vehkalampi (Parkano)

text: Vehkalampi on Pirkanmaalla Parkanossa Yliskylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vehkalampi on osa Parkanonjärven lähialuetta.


title: Vehkalampi (Parkano)

text: Lampi on 250 metriä pitkä, 80 metriä leveä ja sen pinta-ala on 1,5 hehtaaria. Se sijaitsee Parkanonjärven ja Leppäsjärven puolivälissä metsässä olevassa painanteessa. Lammen lähirannat ovat suota ja siihen laskee kaksi suo-ojaa. Sen laskuoja lähtee luoteispäästä ja kahden kilometrin jälkeen se laskee Parkanonjärveen. Lammen rantaviiva on 550 metriä pitkä. Rannoilla ei ole asuntoja ja sen lähelle johtaa yksi kärrypolku. Ikaalisten ja Parkanon välinen raja kulkee 550 metriä kaakossa.


title: Riuttas-Ahvenus

text: Riuttas-Ahvenus on Pirkanmaalla Parkanossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Riuttas-Ahvenus on osa Parkanonjärven lähialuetta.


title: Riuttas-Ahvenus

text: Lammen pituus on 250 metriä, leveys 100 metriä ja sen pinta-ala on 1,6 hehtaaria. Sen lähiympäristö on ojitettua suota, jota reunustaa kallioiset mäet. Lampeen on kaivettu yksi yhdysoja ympäröiviin ojiin, jota pitkin vesi kulkeutuu lopulta Mustiaisluomaan ja sen kautta Kairojärveen. Rantaviivan pituus on 550 metriä. Rannoilla ei ole asuntoja eikä lammelle johda teitä. Tampere-Seinäjoki-rata ja Parkanon rautatieasema sijaitsevat 700 metrin päässä.


title: Riuttas-Ahvenus

text: Vanhoissa 1800-luvulla piirretyissä pitäjänkartoissa lammen nimi saattoi olla vain "Ahvenusl." tai "Ahvenus lammi". Hieman etelään sijaitsi kuitenkin toinen Ahvenuslampi, johon se on voitu sekoittaa. Siksi tätä lampea on alettu myöhemmin kutsumaan Riuttaksen Ahvenuslammeksi eli Riuttas-Ahvenukseksi. Pitäjänkartassa ei tälle lammelle ole piirretty laskuojaa.


title: Paskolampi (Parkanonjärvi)

text: Paskolampi on Pirkanmaalla Parkanossa Yliskylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Paskolampi on osa Parkanonjärven lähialuetta.


title: Paskolampi (Parkanonjärvi)

text: Lampi on 300 metriä pitkä, 170 metriä leveä ja sen pinta-ala on 5,0 hehtaaria. Lampi on Paskolamminnevan länsilaidalla ja sitä ympäröi avosuo. Lampeen laskee kaksi suo-ojaa ja sen laskuoja lähtee länsirannasta ja laskee 1,9 kilometrin päässä Parkanonjärven pohjoispäähän. Rantaviivan pituus on 1,2 kilometriä. Lammen rannoilla ei ole asutusta ja sen läheltä ohittaa vain pieni kävelypolku.


title: Paskolampi (Parkanonjärvi)

text: Vuoden 1849 valtionmaiden kartassa Paskolammen nimi oli kirjoitettu "Nevalammi". Vuoden 1959 painetussa peruskartassa lammen nimi oli "Nevalampi". Lammessa oli tuolloin saari ja sitä ympäröi "Nevalammenneva". Vuoden 1984 peruskartassa lampi oli nykyisen niminen ja sitä ympäröi nyt "Paskolammenneva". Samalla siihen oli ilmaantunut kaksi niemeä ja ainoa saari oli kadonnut. Tämä selittyy lammen lyhentymisellä 100 metriä eli lammen vedenpintaa on laskettu.


title: Myyrmäen monttu

text: Myyrmäen monttu on kesällä 2015 avattu väliaikainen tapahtumapuisto Vantaan Myyrmäessä. Montulla voi järjestää erilaisia pääsymaksuttomia, voittoa tavoittelemattomia, ikärajattomia ja kaikille avoimia tapahtumia. Toimintaa montulla hallinnoi Myyrmäki-liike, jolle Vantaan kaupunki on myöntänyt alueen käyttöoikeuden. Myyrmäen monttu on esimerkki sellaisesta väliaikaiskäytöstä, jossa kaupunki on luovuttanut rakentamista odottavan tontin asukkaiden käyttöön.


title: Myyrmäen monttu

text: Montun paikalta purettiin kesällä 2013 Myyrmäen vanha terveysasema. Tontille piti nousta Prisma-tavaratalo sekä kauppakeskus Myyrmannin laajennusosa. HOK-Elannon ilmoitettua ettei se avaa Prismaa Myyrmäkeen kauppakeskuksen omistaja Citycon perui koko laajennushankkeen. Kuoppaa ympäröivällä työmaa-aidalla avattiin jo syksyllä 2013 Helsingin seudun toiseksi pisin 120 metriä pitkä avoin graffitiseinä. Loppuvuodesta 2014 Myyrmäki-liike teki kaupungille ehdotuksen, että montulle kunnoistetaan Kalasataman konttiaukion kaltainen avoin tapahtumapaikka. Kaupunki otti hankkeeseen nopeasti myönteisen kannan. Myyrmäen monttu avattiin tapahtumille elokuun alussa 2015.


title: Myyrmäen monttu

text: Alueelta löytyy kesäkaudella touko–syyskuussa kolme konttia, jotka toimivat esiintymislavana, pop up -kahvilana sekä varastona. Lumen ja pakkasen myötä käynnistyvällä talvikaudella on käytössä pop up -kahvila ja pukusuojakontti. Muuhun varustukseen kuuluu äänentoistolaitteet, ulkoilmaelokuvakangas, festaripöytiä ja penkkejä sekä isot jäteastiat.


title: Myyrmäen monttu

text: Montun ensimmäinen toimintakausi jäi elo-syyskuun mittaiseksi, joiden aikana montulla järjestettiin toistakymmentä tapahtumaa muun muassa maailmanmusiikkitapahtuma Myyrmäki Music Fest, useita muita konsertteja, koululais- ja lastentapahtumia sekä puistoliikuntaa. Mikäli säätila sallii montulle on tarkoitus jäädyttää talvella yleisöluistelurata.


title: Myyrmäen monttu

text: Myyrmäen monttu sijaitsee puretun terveysaseman tontilla kauppakeskus Myyrmannin naapurissa Iskostiellä. Kävelymatkaa Myyrmäen rautatieasemalta kertyy noin 200 metriä.


title: United National Independence Party

text: United National Independence Party eli UNIP on sambialainen puolue. Sen perusti lokakuussa 1959 Mainza Chona. Se hallitsi Sambiaa 1964–1991, jolloin Kenneth Kaunda toimi maan presidenttinä. Maan ainoa puolue UNIP oli vuodesta 1973 vuoteen 1991. Ideologisesti puolue oli sosialistinen ja nationalistinen.


title: Velsa

text: Velsa on Kurikkaan vuonna 1930 perustettu konepajayritys, joka sulautettiin vuonna 2006 osaksi Rautaruukki-konsernia. Velsan entiset tehtaat Kurikassa toimivat nyt Fortaco-yhtiön osana ja tuottavat ohjaamoja työkoneisiin, kuten kaivosajoneuvoihin ja metsäkoneisiin. Velsan aiempia tuotteita ovat olleet muun muassa potkukelkat, hevoskärryt, Lynx-moottorikelkat, metsäkoneet ja Terri-telamaasturit. Velsa ja sen erinimiset jatkajat ovat vuosikymmeniä olleet Kurikan suurin teollinen työnantaja.


title: Velsa

text: Velsan perustivat veljekset Yrjö, Viljo, Eero ja Armas Saari Kurikassa vuonna 1936 nimellä Kurikan Pyörä Oy. Vuonna 1940 nimi muutettiin Velsaksi, joka tuli sanoista Veljekset Saari. Jatkosodan aikana Velsa valmisti Suomen armeijalle ammuslaatikoita sekä työrattaita, perävaunuja ja maatalouskoneita. Velsan tytäryhtiönä oli sahatoimintaa harjoittanut Kurikan Puutavara Oy. 1950-luvulla tärkeimpiä Velsan tuotteita olivat norjalaiset Hydrei-merkkiset aurat, traktorin peräkärryt, rullaäkeet ja perunannostokoneet.


title: Velsa

text: Saaren suku myi Velsan 1960-luvulla tärkeälle jälleenmyyjälleen Hankkijalle. Vuonna 1974 Velsa siirtyi Valmetille, joka siirsi Velsan metsäkonevalmistuksen Ruotsiin ja moottorikelkkavalmistuksen Rovaniemelle. Tuolloin Velsan henkilöstömäärä putosi sadan tienoille. Valtionyhtiöiden järjestelyjen jälkeen Velsa siirtyi Sisu-konserniin ja vuonna 1997 Partekille. Vuosituhannen vaihteessa Kone Oyj osti Partekin, joka omisti myös ruotsalaisen Kalmar Industries AB:n. Vuoden 2005 alusta Velsa siirtyi Kalmarilta Rautaruukille, joka sulautti sen niin, ettei Velsaa erillisenä yhtiönä enää ole. Vuonna 2013 Rautaruukki ja pääomasijoittaja Capman tekivät yritysjärjestelyjä ja työkoneohjaamotuotanto siirtyi osaksi uutta 2 600 työntekijän työkonekomponenttivalmistajaa nimeltä Fortaco Oy.


title: Movement for Multi-Party Democracy

text: Movement for Multi-Party Democracy eli MMD on sambialainen puolue. Puolue perustettiin vuonna 1990 vastustamaan yksipuoluejärjestelmää. Se hallitsi Sambiaa vuodesta 1991 vuoteen 2011 saakka. Tällöin kolme puolueen poliitikkoa toimi Sambian presidenttinä: Frederick Chiluba vuosina 1991–2002, Levy Mwanawasa 2002–2008 ja Rupiah Banda 2008–2011. Se on Sambian parlamentin toiseksi suurin puolue 55 edustajalla Patriotic Frontin jälkeen.


title: Considered Dead

text: Considered Dead on kanadalaisen teknisen death metalin yhtyeen Gorgutsin esikoisalbumi. Se julkaistiin 8. lokakuuta 1991 levymerkillä Roadrunner Records.


title: Patriotic Front

text: Patriotic Front, lyhennetään usein PF, on sambialainen puolue. Sillä on ollut kaksi presindettiä, vuosina 2011–2014 Michael Sata ja tammikuusta 2015 lähtien Edgar Lungu. Puolueen Guy Scott toimi presidentin viransijaisena loppuvuonna 2014 Satan kuoltua. PF on Sambian tämän hetken hallitseva puolue myös parlamentissa, jossa sillä on 60 paikkaa 157:stä.


title: Pesäpallon suomensarja 1975

text: Pesäpallon suomensarja pelattiin 31. kerran kaudella 1975. Sarja pelattiin kolmessa lohkossa kaksinkertaisena sarjana. Lohkovoittajat Kiteen Urheilijat, Alajärven Ankkurit ja Jokioisten Koetus nousivat suoraan mestaruussarjaan kaudeksi 1976. Lohkojen kaksi heikointa putosi maakuntasarjaan.


title: Pesäpallon suomensarja 1975

text: Kitee voitti itälohkon näytöstyyliin. Ainoan pistemenetyksensä se koki 3-3 -kotitasapelissä Tohmajärveä vastaan. Ero joukkueiden välille jäi kymmenen pistettä.


title: Pesäpallon suomensarja 1975

text: Etelälohkon voiton vei Jokioisten Koetus, vaikka se hävisi molemmat kohtaamisensa Loimaata vastaan. Loimaa kuitenkin hävisi kaikkiaan kolme ottelua ja jäi kahden pisteen päähän Jokioisista.


title: Pesäpallon suomensarja 1975

text: Alajärven Ankkurit voitti länsilohkon niukasti pisteellä ennen Iitä. Kärkijoukkueet voittivat toisensa vuoroin vieraissa yhden juoksun marginaalilla. Ratkaisevaksi nousun kannalta muodostui Iin avauskierroksen tappio Kauhajoella, jossa vuorostaan Alajärvi elokuussa selvisi tasapeliin.


title: Pierre de Polignac

text: Pierre Marie Xavier Raphaël Antoine Melchior de Polignac (avioliitossa Pierre Grimaldi de Polignac; 24. lokakuuta 1895, Hennebont, Bretagne – 10. marraskuuta 1964, Pariisi) oli Monacon prinsessa Charlotte Louise Julietten puoliso ja Monacon ruhtinaan Rainier III:n isä. Hän oli aktiivinen taiteen, musiikin ja kirjallisuuden tukija ja oli maansa UNESCO-delegaation johtaja sekä Kansainvälisen olympiakomitean (KOK) monacolaisjäsen.


title: Pierre de Polignac

text: Pierre de Polignac syntyi Ranskan Bretagnessa Hennebontissa ja oli kreivi Maxence de Polignacin ja hänen meksikolaisen puolisonsa neljäs ja nuorin poika. De Polignacin ruhtinassuku oli kuulunut Ranskan aatelistoon aina 1100-luvulta lähtien, sai herttuan arvon 1780 ja päärin arvon 1817. Näin de Polignacin päärillinen suku oli Ranskan ylhäisintä aatelistoa eli Valentinoisin kreivi.


title: Pierre de Polignac

text: Hän avioitui maaliskuussa 1920 Monacon prinsessa Charlotten kanssa, joka oli ruhtinas Ludvig II:n ja kabareetanssija Marie Juliette Louvetin tytär, jonka ruhtinas adoptoi viralliseksi tyttärekseen. Juuri ennen häitä Pierre de Polignac otti sukunimekseen Grimaldi ja Grimaldin suvun vaakunan. Näin hänestä tuli Monacon prinssi ja säilytti myös entisen arvonimensä Valentinoisin kreivi.


title: Pierre de Polignac

text: Pari sai kaksi lasta:


title: Pierre de Polignac

text: Prinsessa Charlotten ja prinssi Pierre de Polignacin avioliitto päättyi jo 1920-luvun puolivälissä. Virallinen avioero julistettiin 20. maaliskuuta 1930. Pierre de Polignac säilytti kuitenkin entisen virallisen nimensä eli "ruhtinas Pierre Grimaldi de Polignac" Ludvig II:n vuonna 1933 tekemällä päätöksellä.


title: Pierre de Polignac

text: Ludvig II kuoli toukokuussa 1949, ja hänen seuraajakseen nousi Pierre de Polignacin poika Rainier III. Tällöin prinssi Pierre de Polignac valittiin poikansa jälkeen KOK:n jäseneksi vuonna 1950. Tässä tehtävässä hän oli kuolemaansa eli vuoteen 1964 asti.


title: Pierre de Polignac

text: Prinssi Pierre de Polignac kuoli 10. marraskuuta 1964 syöpään Pariisissa.


title: Pierre de Polignac

text: Ruhtinas Rainier III perusti isänsä muistoksi 17. helmikuuta 1966 Prinssi Pierren säätiön, jonka tehtävänä oli kirjallisuuden ja taiteiden tukeminen.


title: Moses Ndiema Masai

text: Moses Ndiema Masai (s. 1. kesäkuuta 1986, Kapsogom, Bungoman piirikunta) on kenialainen kestävyysjuoksija, jonka päämatka on 10 000 metrin juoksu. Siviilissä Masai työskentelee Kenian poliisivoimissa.


title: Moses Ndiema Masai

text: Maastojuoksun maailmanmestaruuskilpailuissa 2008 Masai sijoittui viideksi ja voitti joukkuekultaa Kenian joukkueessa.


title: Moses Ndiema Masai

text: Pekingin olympialaisissa 2008 Masai sijoittui neljänneksi 10 000 metrillä. Hän tuli maaliin samalla ajalla pronssille juosseen maanmiehensä Micah Kipkemboi Kogon kanssa.


title: Moses Ndiema Masai

text: Berliinin maailmanmestaruuskilpailuissa 2009 hän saavutti pronssia 10 000 metrin juoksussa ajalla 26.57,39.


title: Moses Ndiema Masai

text: Masain pikkusisko Linet Masai on myös kestävyysjuoksija.


title: Mangochin piirikunta

text:
Mangochin piirikunta on yksi Malawin aluejaon 28 piirikunnasta. Piirikunta on osa Malawin Eteläistä aluetta.
Piirikunnan pinta-ala on 6 273 neliökilometriä. Väkiluku oli 797 000 (VL2008). Vuoden 2012 väkilukuarvio oli 916 274 as. Piirikunnan keskus on Mangochin kaupunki (39 575 as., 2008).


title: Mwaron provinssi

text: Mwaron provinssi on yksi Burundin 18 maakunnasta. Sen hallintokeskuksena Mwaron pikkukaupunki (2 403 as., VL2008).


title: Mwaron provinssi

text: Maakunnan pinta-ala on 840 neliökilometriä. Asukasluku on kehittynyt seuraavasti: 188 548 (VL1979), 209 909 (VL 1990) ja 273 143 (188 548) (VL2008). Vuonna 2013 maakunnassa arvioitiin asuvan 319 495 ihmistä.


title: Mwaron provinssi

text: Provinssi jakautuu kuuteen kuntaan seuraavasti (väkiluku VL2008):


title: Ngozin provinssi

text: Ngozin provinssi on yksi Burundin 18 maakunnasta. Maan pohjoisosassa sijaitsevan maakunnan hallintokeskuksena on 1 750 metriä merenpinnan yläpuolella sijaitseva Ngozin kaupunki (39 884 as., VL2008). Kaupunki tunnetaan maatalousvaltaisen seudun kaupallisena keskuksena. Maakunnassa kasvatetaan karjaa ja viljellään kahvia, teetä, banaaneja, maniokkia (kassavaa), bataattia, papuja ja maissia. Seudulta louhitaan tinakiveä tinan tuotantoon. Ngozista etelään johtava maantie vie Gitegaan, Burundin toiseksi väkirikkaimpaan kaupunkiin.


title: Ngozin provinssi

text: Maakunnan pinta-ala on 1 474 neliökilometriä. Asukasluku on kehittynyt seuraavasti: 394 351 (VL1979), 482 246 (VL1990) ja 660 717 (VL2008). Vuonna 2013 maakunnassa arvioitiin asuvan 772 839 ihmistä.


title: Ngozin provinssi

text: Maakunta on moniulotteisella köyhyysindeksillä (MPI) mitattuna eräs Burundin köyhimmistä maakunnista.


title: Ngozin provinssi

text: Provinssi jakautuu yhdeksään kuntaan seuraavasti (väkiluku VL2008):


title: Rumongen provinssi

text: Rumongen provinssi on yksi Burundin 18 maakunnasta, ja se perustettiin keväällä 2015 yhdistämällä aiemmasta Bujumburan provinssista kaksi eteläisintä kuntaa ja Bururin provinssin kolme läntistä kuntaa uudeksi maakunnaksi. Maakunnan hallintokeskuksena Rumongen rannikkokaupunki Tanganjikajärven rannalla (35 931 as., VL2008), linnuntietä noin 68 kilometriä pääkaupunki Bujumburasta etelään.


title: Rumongen provinssi

text: Maakunnan pinta-ala on 1 080 neliökilometriä. Maankuntaan liitettyjen kuntien yhteenlaskettu väkiluku oli 352 026 (VL2008) ja kuntien väestöarvioista yhdistetty väestöarvio 2013: 411 764 asukasta.


title: Rumongen provinssi

text: Kirundon provinssin humanitaarinen tilanne on hauras; seutu on kärsinyt monista ongelmista. Lokakuun 2015 katsauksessa YK:n OCHA luokitteli provinssin kuuden kiireellisimmin Burundissa humanitaarista apua tarvitsevan maakunnan ryhmään.


title: Rumongen provinssi

text: Provinssi jakautuu viiteet kuntaan seuraavasti (väkiluku VL2008; väestöarvio 2013):


title: Machingan piirikunta

text:
Machingan piirikunta on yksi Malawin aluejaon 28 piirikunnasta. Piirikunta on osa Malawin Eteläistä aluetta.
Piirikunnan pinta-ala on 3 771 neliökilometriä. Väkiluku oli 490 600 (VL2008). Vuoden 2012 väkilukuarvio oli 554 840 as. Piirikunnan keskus on Machingan kaupunki.


title: The Erosion of Sanity

text: The Erosion of Sanity on kanadalaisen teknisen death metalin yhtyeen Gorgutsin toinen studioalbumi. Se julkaistiin 19. tammikuuta 1993 levymerkillä Roadrunner Records.


title: Volvo 140

text: Volvo 140 on ruotsalaisen Volvon vuosina 1966–1974 valmistama ylemmän keskiluokan mallisarjaan kuuluva henkilöauto. Neliovisen Volvo 144:n ohella mallisarjaan kuuluvat kaksiovinen Volvo 142 ja farmarimalli Volvo 145. Numero 144 tarkoittaa 1. sarja, 4 sylinteriä ja 4 ovea. Mallisarjan pohjalta kehitettiin myös ylellinen kuusisylinterinen Volvo 164. Volvo 140-sarja on Volvo Amazonin seuraaja ja Volvo 240-sarjan edeltäjä.


title: Volvo 140

text: Volvo 144:n kehitystyö aloitettiin vuonna 1960 projektinimellä P660 tarkoituksena kehittää ajanmukainen seuraaja Volvo Amazonille. Varhaisimmat prototyypit esiteltiin joulukuussa 1961. Alkuvuodesta 1964 hyväksytty prototyyppi oli lopullisen, sarjatuotantoon hyväksytyn mallin pohjana. Mallin kehityskulut olivat noin 150 miljoonaa Ruotsin kruunua.


title: Volvo 140

text: Neliovinen Volvo 144 esiteltiin Göteborgissa, Kööpenhaminassa, Oslossa ja Helsingissä 17. elokuuta 1966. Sarjatuotanto aloitettiin 19. elokuuta 1966 ja mallia valmistettiin yli puoli miljoonaa kappaletta kunnes se korvattiin 240-mallilla 1970-luvun puolivälissä. Neliovisen perusmallin pohjalta kehitettiin kaksiovinen 142 ja farmarimalli 145.


title: Volvo 140

text: Kaksiovinen 142 esiteltiin kesällä 1967. Se oli perusmallia hieman kevyempi ja edullisempi; mallia valmistettiin yli 400 000 kappaletta vuosina 1967–1974. Farmarimalli 145 esiteltiin marraskuussa 1967. Auton tavaratilan koko oli yli kaksi kuutiometriä ja sen lähes pystysuorasta takaluukusta tuli tunnusomainen myös seuraaville Volvon farmarimalleille. 145-mallia valmistettiin yli neljännesmiljoona kappaletta vuosina 1967–1974. Farmarimallia kutsuttiin myös nimellä herrgårdsvagn eli kartanomalli. Mallista kehitettiin myös korkeakattoinen versio Volvo 145 Express.


title: Volvo 140

text: Volvo 140 -mallista varioitu 3,0-litrainen kuusisylinterinen ylellisemmin varusteltu Volvo 164 esiteltiin vuonna 1968 ja sitä valmistettiin vuoteen 1975. Mallin pituus on 4 700 mm ja siinä on 6-sylinterinen kansiventtiilinen rivimoottori teholtaan 99–129 kW (135–175 hv).


title: Volvo 140

text: Volvo 144:n vuosimallissa 1971 oli ensimmäisen kerran Volvon tavaramerkiksi muodostunut etumaskin vinottain halkaiseva lista. Seuraavan vuoden malleissa koko mallisarja varustettiin uudella etumaskilla ja ovien ulkokahvat muotoiltiin sisäänupotetuiksi. Vuosimallissa 1973 oli aiempaa isommat suuntavilkut ja takavalot.


title: Volvo 140

text: Volvo 144:n moderneja ominaisuuksia olivat kulmikas muotoilu, ajan mittapuun mukaan suuret sisätilat, suuri tavaratila ja edistyneet turvallisuusominaisuudet. Korin etu- ja takaosassa oli törmäysvyöhykkeet eikä sisätilassa ollut esiintyöntyviä komponentteja. Autossa oli turvavyö kuljettajaa ja etumatkustajaa varten. Jarrujärjestelmässä kukin jarrupiiri jarrutti kolmea pyörää ja jokaisessa pyörässä oli levyjarrut. Kaksiovinen 142-malli on tekniseltä rakenteeltaan ovien lukumäärää lukuun ottamatta identtinen neliovisen 144:n kanssa.


title: Volvo 140

text: Volvo 145 on Volvon suurikokoinen farmariauto, jota on valmistettu marraskuusta 1967. Se oli erittäin suosittu farmari, ja sillä oli 140-sarjassa tärkeä rooli.


title: Volvo 140

text: Volvo 140-sarjan seuraaja 240-sarja perustuu pitkälti edeltäjäänsä. 240-sarjaan kehitettiin isommat puskurit ja uudenlainen alusta, jossa sovellettiin McPherson-tyyppistä etupyöräntuentaa. Seuraajamallia valmistettiin muotoihin ja tekniikkaan liittyvin päivityksin, niin sanotuin "kasvojenkohotuksin", aina vuoteen 1993 asti.


title: Volvo 164

text: Volvo 164 on ruotsalaisen Volvon vuosina 1968–1975 valmistama edustusluokan mallisarjaan kuuluva henkilöauto. Se kehitettiin Volvo 144:n pohjalta mallisarjan ylelliseksi versioksi. Keskeinen ero 140-sarjaan on 3,0-litrainen kuusisylinterinen moottori.


title: Volvo 164

text: Volvo 164:n perustana olevaa Volvo 140 -sarjaa alettiin kehittää 1960-luvun alussa. Ensimmäinen Volvo 144 tuotiin markkinoille elokuussa 1966, ja se erosi kulmikkaalla muotoilullaan huomattavasti edeltäjästään Volvo Amazonista.


title: Volvo 164

text: Volvo 164 oli Volvo PV60:n jälkeen ensimmäinen kuluttajamarkkinoille tarkoitettu Volvo, jossa oli kuusisylinterinen moottori. PV60:n tuotanto lopettiin vuonna 1950. Taksikäyttöön tarkoitettuja Volvo 830-sarjan kuusisylinterisiä kastanjanruskeita tai tummansinisiä henkilöautoja valmistettiin aina vuoteen 1958. Volvo 164:n erotti 140-sarjan autoista etuosan muoto: suurempi moottori vaati pidemmän konepellin. Suuntavilkut oli asennettu massiivisen etupuskurin päälle ja keulamaski poikkesi ilmeeltään 140-sarjan autoista. Istuimet olivat ylellisemmät kuin 140-sarjassa. Volvo 164:ää valmistettiin ainoastaan neliovisena sedan-mallina. Seuraajamallista Volvo 260:stä kehitettiin myös farmarimalli ja kaksiovinen coupé.


title: Volvo 164

text: Volvo 164:n kuusisylinterinen kansiventtiilinen rivimoottori oli iskutilavuudeltaan 2 978 cm³ ja sen teho oli moottoriversiosta riippuen 99–129 kW (135–175 hv). Vaihteisto oli samankaltainen kuin 140-sarjassa eli nelivaihteinen käsivaihteisto, nelivaihteinen sähköisellä ylivaihteella varustettu käsivaihteisto tai kolmivaihteinen automaattivaihteisto.


title: Obscura

text: Obscura on kanadalaisen teknisen death metalin yhtyeen Gorgutsin kolmas studioalbumi. Se julkaistiin 23. kesäkuuta 1998 levymerkillä Olympic Recordings.


title: Obscura

text: Allmusicin William York on kuvaillut albumia "tämän metallimusiikin tyylilajin yhdeksi haastavimmaksi ja vaikeimmaksi albumiksi, mitä on koskaan julkaistu", sekä "suurta syvyyttä ja visiota sisältäväksi työksi".


title: Mike Holland

text: Michael Harry "Mike" Holland (s. 9. joulukuuta 1961 Barre, Vermont) on yhdysvaltalainen mäkihyppääjä, joka kilpaili kansainvälisellä tasolla 1980-luvulla ja 1990-luvun alussa.


title: Mike Holland

text: Holland hyppäsi lentomäen maailmanennätyksen 186 metriä (eli 610 jalkaa) Planicassa 1985. Tämä oli ensimmäinen 600 jalan ylitys. Matti Nykänen rikkoi ennätyksen noin tuntia myöhemmin.


title: Mike Holland

text: Holland voitti Bischofshofenin maailmancupin kilpailun Keski-Euroopan mäkiviikolla 1988–1989. Hän sijoittui maailmancupin osakilpailuissa toiseksi Planican normaalimäessä maaliskuussa 1984, Harrachovin lentomäessä maaliskuussa 1989 ja Thunder Bayn suurmäessä joulukuussa 1991. Kolmas hän oli Lahden normaalimäessä maaliskuussa 1985.


title: Mike Holland

text: Holland sijoittui maailmancupin kokonaiskilpailussa kymmenenneksi kaudella 1984–1985. Keski-Euroopan mäkiviikolla hän oli kahdeksas vuodenvaihteessa 1988–1989.


title: Mike Holland

text: Holland sijoittui Seefeldin MM-kilpailuissa 1985 normaalimäessä kahdeksanneksi ja joukkuemäessä viidenneksi. Hän osallistui Sarajevon 1984 ja Calgaryn 1988 olympialaisiin sijoittuen parhaimmillaan Calgaryssa suurmäen 32:nneksi ja joukkuekilpailun kymmenenneksi.


title: Mike Holland

text: Mike Holland voitti viisi Yhdysvaltojen-mestaruutta. Myös hänen veljensä ovat olympiatason urheilijoita: Jim Holland mäkihypyssä, Joe Holland yhdistetyssä hiihdossa.


title: From Wisdom to Hate

text: From Wisdom to Hate on kanadalaisen teknisen death metal -yhtye Gorgutsin neljäs studioalbumi. Se julkaistiin 6. maaliskuuta 2001 levymerkillä Olympic Recordings.


title: From Wisdom to Hate

text: Vuosi albumin ilmestymisen jälkeen yhtyeen silloinen kitaristi Steve Macdonald kärsi masennuksesta ja teki itsemurhan, mikä johti yhtyeen hajoamiseen vuonna 2005.


title: Punainen kolmio

text: Punainen kolmio on Yleisradion Kotikatsomon joulukuussa 2015 esittämä kolmiosainen historiallinen draamasarja.


title: Punainen kolmio

text: Sarjan ovat käsikirjoittaneet Taina West, Leena Virtanen ja Heidi Köngäs ja sen on ohjannut Heidi Köngäs. Pääosissa ovat Vappu Nalbantoglu ja Eero Aho.


title: Punainen kolmio

text: Sarja kertoo kahden suomalaisen kommunistipoliitikon, Hertta Kuusisen ja Yrjö Leinon rakkaustarinan. Tapahtumat sijoittuvat 1930- ja 1940-luvuille, huipentuen niin sanottuihin vaaran vuosiin toisen maailmansodan jälkeen. Sama tarina kerrotaan myös Heidi Köngäksen vuonna 2015 ilmestyneessä romaanissa "Hertta".


title: Punainen kolmio

text: Sekä romaanissa että sarjassa Yrjö Leino esitetään kaksoisagenttina, joka ilmiantaa kommunisteja ensin Etsivälle Keskuspoliisille ja sitten Valtiolliselle poliisille yhdyshenkilönään Etsivän Keskuspoliisin päällikkönä vuoteen 1938 toiminut Esko Riekki.


title: Punainen kolmio

text: Helsingin Sanomien kirjallisuusarvostelija Antti Majanderin mukaan Köngäs nostaa romaanissaan tulkinnan Leinon kaksoisagentin roolista totuudeksi, vaikka mitään tutkimusnäyttöä asiasta ei ole. Aamulehden Elina Laurilan mukaan televisiosarjassa esitettävä tulkinta ei ole Köngäksen oma vaan näkemyksen on esittänyt ainakin historiantutkija Ilkka Hakalehto kirjassaan "Yrjö Leinon kujanjuoksu". Savon Sanomien kirjallisuusarvostelijan Pekka Jäntin mukaan tätä Hakalehdon teoriaa ei ole pidetty vakuuttavana. Suomen kansallisbiografian Leino-elämäkeran kirjoittajan Venla Sainion mukaan puheita Leinon yhteyksistä Valpoon oli, ja ainakin Leinon ensimmäinen vaimo uskoi niihin. Erkki Tuomioja pitää Hakalehdon hypoteesia mahdollisena, mutta katsoo että myös sitä vastaan voidaan esittää aihetodisteita. Ohjaaja Heidi Köngäs itse ilmoittaa vastaavansa kysyjille, että kyseessä on tulkinta tapahtumista, joista historiantutkijat ovat erimielisiä.


title: Venera 16

text: Venera 16 () oli Neuvostoliiton Venusta kiertänyt avaruusluotain, joka tutkakartoitti kohtalaisen tarkasti Venuksen pintaa. Luotain kiersi Venusta hyvin, soikealla radalla ja siinä oli tarkka SAR-tutka ja tutkakorkeusmittari. Luotaimen samoihin aikoihin Venusta kiertänyt sisaralus oli Venera 15. Venera 16 laukaistiin 7. kesäkuuta 1983 kello 02.32.00 UTC, ja se saavutti Venuksen kiertoradan 11. lokakuuta 1983.


title: Venera 16

text: Venera 15 ja 16 -luotaimet löysivät Baltis Vallis -uurrelaakson vuonna 1983.


title: Jeff Hastings

text: Jeffrey Paul "Jeff" Hastings (s. 25. kesäkuuta 1959 Mountain Home, Idaho) on yhdysvaltalainen mäkihyppääjä, joka kilpaili kansainvälisellä tasolla 1980-luvun alkupuolella.


title: Jeff Hastings

text: Hastings sijoittui Sarajevon olympialaisissa 1984 suurmäessä neljänneksi 1,7 pistettä pronssimitalisti Pavel Plocille hävinneenä. Normaalimäessä hän oli yhdeksäs. Oslon MM-kilpailuissa 1982 hän oli joukkuekilpailussa kuudes ja suurmäessä viidestoista.


title: Jeff Hastings

text: Hastings voitti maailmancupin osakilpailun Lake Placidin suurmäessä joulukuussa 1983. Hän sijoittui maailmancupissa lisäksi toiseksi Engelbergin suurmäessä tammikuussa 1983 ja Falunin suurmäessä maaliskuussa 1984 sekä kolmanneksi Štrbské Pleson normaalimäessä maaliskuussa 1982, Lake Placidin suurmäessä tammikuussa 1983 ja Lake Placidin normaalimäessä joulukuussa 1983.


title: Jeff Hastings

text: Hastings sijoittui maailmancupin kokonaiskilpailussa neljänneksi kaudella 1983–1984 ja kymmenenneksi kaudella 1982–1983. Keski-Euroopan mäkiviikolla hän oli yhdeksäs vuodenvaihteessa 1983–1984.


title: Ngozi

text: Ngozi on Burundin Ngozin provinssin hallintokeskus ja maan kolmanneksi suurin kaupunki. Se sijaitsee linnuntietä noin 73 kilometriä Bujumburasta koilliseen.


title: Ngozi

text: Ngozin väkiluku vuoden 2008 väestönlaskennassa 39 884 asukasta. Ngozin kunnassa, joka on yksi Ngozin maakunnan yhdeksästä kunnasta, asui tuolloin 120 557 ihmistä.


title: Willem de Beer

text: Willem de Beer (s. 14. maaliskuuta 1988) on eteläafrikkalainen pikajuoksija, joka kilpailee pääasiassa 400 metrin juoksussa.


title: Willem de Beer

text: Hänen suurin saavutuksensa on hopeamitali Daegun maailmanmestaruuskilpailuista 2011 4 × 400 metrin viestijuoksussa. Samana kesänä hän voitti viestihopeaa myös Universiadeissa Shenzhenissä.


title: Willem de Beer

text: Seuraavana kesänä de Beer saavutti Afrikan-mestaruuskilpailuissa hopeaa pitkässä viestissä ja pronssia henkilökohtaisella 400 metrin matkalla. Lontoon olympialaisissa hän pääsi joukkueineen olympiafinaaliin protestin kautta.


title: Rumonge

text: Rumonge on Burundin Rumongen provinssin hallintokeskus ja maan neljänneksi suurin kaupunki. Se sijaitsee Tanganjikajärven itärannalla, linnuntietä noin 68 kilometriä pääkaupunki Bujumburasta etelään.


title: Rumonge

text: Rumongen kaupungin väkiluku oli vuoden 2008 väestönlaskennassa 35 931 asukasta. Rumongen kunnassa, joka on yksi Rumongen maakunnan viidestä kunnasta, asui tuolloin 145 074 ihmistä.


title: Lapinpolthajat

text: Lapinpolthajat on rovaniemeläinen hardcore punk -yhtye, joka perustettiin vuonna 1997. Yhtye oli toiminnassa vain pari vuotta ennen hajoamistaan, mutta aktivoitui vuosikymmen myöhemmin vuonna 2009. Nykyään yhtye vaikuttaa Helsinki–Tampere -akselilla.


title: Lapinpolthajat

text: Yhtyeen jäsenet ovat vaikuttaneet myös yhtyeissä The Heartburns, Turun Tauti, Sotatila, Neuroottiset Pelimannit ja Uhrit.


title: Laulu laakson kukista

text: Laulu laakson kukista on savonlinnalaisen Paavoharju-yhtyeen toinen studioalbumi. Sen julkaisi Fonal Records 14. toukokuuta 2008.


title: Laulu laakson kukista

text: Albumi sai erinomaisen vastaanoton, omaten Metacriticissa arvosanan 85/100, joka perustui seitsemään eri arvosteluun.


title: Norra Dellen

text: Norra Dellen on järvi Ruotsissa Hudiksvallin kunnassa Delångersånin valuma-alueella. Sen suurin syvyys on 67 m, ala 80,3 neliökilometriä ja pinnankorkeus merenpinnasta 42 metriä.


title: Jim Holland

text: James H. ”Jim” Holland (s. 4. heinäkuuta 1967 Hanover, New Hampshire) on yhdysvaltalainen mäkihyppääjä, joka kilpaili kansainvälisellä tasolla 1989–1994. Hän on pituudeltaan 167 cm.


title: Jim Holland

text: Holland mursi selkänsä mäkihyppyonnettomuudessa 1987. Vain kolme vuotta myöhemmin hän voitti Yhdysvaltojen-mestaruuden sekä normaali- että suurmäessä. Kaikkiaan hän voitti kuusi kotimaansa mestaruutta. Hän osallistui olympialaisiin Albertvillessä 1992 ja Lillehammerissa 1994. Hän sijoittui Albertvillessä suurmäessä 12:nneksi ja normaalimäessä 13:nneksi. Hän osallistui MM-kilpailuihin 1991 ja 1993 sijoittuen parhaimmillaan 29:nneksi. Maailmancupin osakilpailussa hän sijoittui kerran kymmenen parhaan joukkoon oltuaan viides Garmisch-Partenkirchenissä uudenvuodenpäivänä 1992. Mäkiviikon kokonaiskilpailussa hän oli samassa vuodenvaihteessa kymmenes.


title: Jim Holland

text: Holland valmistui Vermontin yliopistosta 1995 opiskeltuaan pääaineenaan yleistä valtio-oppia.


title: Jim Holland

text: Myös hänen veljensä ovat olympiatason urheilijoita: Mike Holland mäkihypyssä, Joe Holland yhdistetyssä hiihdossa.


title: Ken Thorne

text: Kenneth ”Ken” Thorne (26. tammikuuta 1924 Dereham, Britannia – 9. heinäkuuta 2014 West Wills Kalifornia, Yhdysvallat) oli brittiläinen televisio- ja elokuvasäveltäjä. Hän sävelsi musiikkia muun muassa elokuviin "Rytmiä kaupungissa" (1962), "Apua!" (1965), "Sattuipa hassusti matkalla Foorumiin" (1966) ja "Miten voitin sodan" (1967).


title: Arttu Mattila

text: Arttu Mattila (s. 3. maaliskuuta 2001) on suomalainen korkeushyppääjä, joka edustaa seuratasolla Äänekosken Urheilijoita. Häntä valmentavat entinen korkeushyppääjä Juha Isolehto ja hänen isänsä, entinen seiväshyppääjä Olli-Pekka Mattila.


title: Arttu Mattila

text: Mattila pelasi myös koripalloa Äänekosken Huimassa.


title: Arttu Mattila

text: Mattila nousi suomalaisessa valtamediassa otsikoihin tehtyään Suomen ennätyksiä P14- sekä P15-sarjoissa. Joulukuussa 2015 hän paransi Oskari Frösénin nimissä vuodesta 1991 ollutta 15-vuotiaiden poikien Suomen halliennätystä korkeudesta 195 tulokseen 203. Seuraavan vuoden toukokuussa parantui 15-vuotiaiden poikien Suomen ennätys tulokseen 207, jolla Frösenin entinen ennätys kasvoi neljällä sentillä. Kolme kuukautta myöhemmin Mattila kohensi toukokuussa hyppäämäänsä edellistä SE:tä neljällä senttimetrillä tulokseen 211. Hän voitti 15-vuotiaiden poikien korkeushypyn Suomen mestaruuden 31 sentin erolla, ja kauden kotimaisessa kärkitilastossa Mattila nousi jakamaan neljättä sijaa.


title: Arttu Mattila

text: Vuonna 2017 Mattila osallistui helmikuussa järjestettäviin sisäratojen SM-kilpailuihin. Hän voitti korkeushypyn Suomen mestaruuden tuloksella 208, ja hänestä tuli samalla siihenastisen historian nuorin miesten yleisen sarjan Suomen mestari yleisurheilussa. Mattila nousi hyppynsä ansiosta 15-vuotiaiden maailmantilastossa ensimmäiselle sijalle. Heinäkuussa 2017 Mattila voitti kultaa Euroopan nuorten olympiafestivaaleilla Unkarin Győrissa tuloksella 208.


title: Arttu Mattila

text: Tammikuussa 2018 Mattila hyppäsi Jyväskylässä hallituloksen 216, jolla hän paransi yhdellä sentillä Toni Huikurin nimissä ollutta 17-vuotiaiden poikien sisäratojen Suomen-ennätystä.


title: Arttu Mattila

text: Arttu Mattilan isoveli Valtteri Mattila on myös kansallisen tason korkeushyppääjä.


title: Miikka Luosmaa

text: Miikka Luosmaa (s. 22. huhtikuuta 1994) on suomalainen koripalloilija.


title: Miikka Luosmaa

text: Karkkilan Urheilijoiden kasvatti Luosmaa harrasti lapsena koripallon lisäksi myös jalkapalloa. Hän kärsi polvivammasta vuodet 2012 ja 2013 ja pelasi kasvattajaseurassaan I-divisioona B:ssä syksyllä 2014 kahdeksan ottelua 6,1 pisteen ja 4,4 levypallon keskiarvoilla. Kauden 2014–2015 hän pelasi Yhdysvalloissa Regis Universityn NCAA II:sta pelanneessa joukkueessa. Heinäkuussa 2015 Luosmaa palasi Suomeen ja teki Korisliigassa pelanneen Kouvojen kanssa yksivuotisen pelaajasopimuksen, jonka myötä hän pelasi myös seuran I-divisioona B:ssä pelanneessa reservijoukkueessa.


title: Miikka Luosmaa

text: Luosmaan polvea kuntoutettiin kauden aikana, ja pitkäaikainen polvivamma toipui olemattomiin. Luosmaasta oltiin kiinnostuneita myös muissa seuroissa, mutta hän teki maaliskuussa 2016 yhden kauden mittaisen jatkosopimuksen Kouvojen kanssa.


title: Miikka Luosmaa

text: Toukokuussa 2017 Luosmaa siirtyi Turun kauppakorkeakouluun opiskelemaan siirtyessään kaksivuotisella sopimuksella Salon Vilppaaseen.


title: Massimo Rigoni

text: Massimo Rigoni (s. 24. marraskuuta 1961 Asiago) on italialainen mäkihyppääjä, joka kilpaili kansainvälisellä tasolla 1980-luvulla. Hän edusti roomalaista GS Fiamme Gialle -seuraa. Hän on pituudeltaan 174 cm.


title: Massimo Rigoni

text: Rigoni sijoittui Oslon MM-kilpailuissa 1982 normaalimäessä 12:nneksi. Sarajevon olympialaisissa 1984 hän oli normaalimäessä kuudestoista.


title: Massimo Rigoni

text: Rigoni sijoittui maailmancupin kokonaiskilpailussa seitsemänneksi kaudella 1981–1982. Hän saavutti uransa kaikki viisi maailmancupin palkintosijaa tuolla kaudella oltuaan toinen Thunder Bayn normaali- ja suurmäessä ja Engelbergin suurmäessä sekä kolmas Planican normaali- ja suurmäessä.


title: Virginio Lunardi

text: Virginio Lunardi (s. 22. maaliskuuta 1968 Gallio, Vicenzan maakunta) on italialainen mäkihyppääjä, joka kilpaili kansainvälisellä tasolla 1985–1992. Hän edusti roomalaista GS Fiamme Gialle seuraa. Hän on pituudeltaan 184 cm.


title: Virginio Lunardi

text: Lunardi sijoittui maailmancupin kokonaiskilpailussa kymmenenneksi kaudella 1989–1990. Hän oli tuolla kaudella toinen Lahden normaali- ja suurmäessä sekä kolmas Predazzon ja Sollefteån normaalimäen kilpailuissa. Hän sijoittui maailmancupin osakilpailuissa kaikkiaan 12 kertaa kymmenen parhaan joukkoon, näistä kymmenen kaudella 1989–1990.


title: Virginio Lunardi

text: Lunardi sijoittui lentomäen MM-kilpailuissa yhdeksänneksi Vikersundissa 1990. Lahden MM-kilpailuissa 1989 hän oli suurmäessä seitsemästoista.


title: Hehkuva rauta

text: Hehkuva rauta on Elonkerjuu-yhtyeen albumi, joka julkaistiin 12. syyskuuta 2014.


title: Hehkuva rauta

text: Albumi nousi Suomen virallisen listan sijalle 1.


title: Ay Carmela

text: Ay Carmela (myös El Paso del Ebro ja Viva la XV Brigada) on vanha espanjalainen kansansävelmä, joka tunnetaan erityisesti Espanjan sisällissodan aikaisena tasavaltalaisten lauluna. Sen sävel on kuitenkin peräisin jo 1800-luvun alusta Espanjan itsenäisyyssodan ajalta. Kappaleen suosituimmista sanoituksista "El Paso del Ebro" -nimellä tunnettu versio viittaa vuonna 1938 käytyyn Ebron taisteluun ja "Viva la XV Brigada" puolestaan kansainvälisiin prikaateihin kuuluneeseen XV prikaatiin.


title: Ay Carmela

text: Kappale kuullaan useina eri muunnoksina vuonna 1980 valmistuneessa Mikael Wahlforssin elokuvassa "Espanjankävijät", joka kertoo sisällissodan suomalaisista vapaaehtoisista. Elokuvassa sen esittää muun muassa Heikki Valpolan yhtye.


title: Steve Jobs (täsmennyssivu)

text: Steve Jobs (1955–2011) oli yhdysvaltalainen vaikutusvaltainen tietotekniikka-alan yrittäjä ja Apple-yhtiön perustaja sekä toimitusjohtaja.


title: Steve Jobs (täsmennyssivu)

text: Steve Jobs voi tarkoittaa myös:


title: Repulse-luokka

text: Repulse-luokka oli Britannian kuninkaallisen laivaston yhdentoista aluksen muodostama 74-tykkinen kolmannen luokan linjalaivaluokka.


title: Repulse-luokka

text: Aluksen kummallakin tykkikannella oli kaksikymmentäkahdeksan tykkiä, alemmalla 32 naulan ja ylemmällä 18 naulan tykkejä. Puolikannella oli neljätoista ja etukannella neljä 9 naulan tykkiä.


title: Jouttenjärvi

text: Jouttenjärvi on Pirkanmaalla Parkanossa Alaskylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Jouttenjärvi on osa Parkanonjärven lähialuetta.


title: Jouttenjärvi

text: Järven pituus on 600 metriä, leveys 200 metriä ja sen pinta-ala on 8,8 hehtaaria. Sen ympäristö on kangasmetsää, joka jää Lapinnevan ja Alaskylän väliin, ja järvi muodostuu Hirsikankaan kainalossa pieneen alavaan kohtaan. Järveen laskee muutama metsä- ja suo-oja, joiden valuma-alueet ovat pienet. Laskuoja on yksi suo-ojista, joka on kaivettu luontaisen puron jatkeeksi ja joka yhtyy valtatien 23 luonna Sortanjokeen. Sortanjoki laskee Parkanonjärveen. Rantaviivan pituus on 1,4 kilometriä. Järven eteläkärjessä sijaitsee maatila, mutta muuten ei järvelle ole rakennettu asuntoja. Järvelle johtaa polku ja kärrytie ja sen ohitse kulkee kylätie. Valtatie 23 ohittaa järven pohjoisesta 350 metrin päästä. Ikaalisten ja Parkanon kuntien välinen rajapyykki sijaitsee 100 metrin päässä länsirannasta.


title: Jouttenjärvi

text: Vanhoissa pitäjänkartoissa järven nimi saattoi olla "Joutsenjärvi". Sille ei aina ole piirretty laskuojaa. Pitäjien välinen raja kävi silloin kääntymässä järven länsirannan tuntumassa.


title: Kylo Ren

text: Kylo Ren on kuvitteellinen hahmo "Tähtien sota" -elokuvissa. Hän esiintyy ensimmäistä kertaa vuoden 2015 elokuvassa "", jossa häntä esittää Adam Driver. Kylo Ren oli alun perin Ben Solo, Han Solon ja Leia Organan poika. Hän oli myös yksi enonsa Luke Skywalkerin jedioppilaista, kunnes yksinvaltias Snoke käännytti hänet Voiman pimeälle puolelle ja rohkaisi häntä pyrkimään isoisänsä Darth Vaderin kaltaiseksi. Kylo Ren on myös Ren-ritareiden mestari ja oli alun perin yksi Ensimmäisen ritarikunnan, Galaktisen Imperiumin jäänteistä muodostuneen järjestön, komentajista, kunnes lopulta syrjäytti Snoken aseman sen yksinvaltiaana.


title: Kylo Ren

text: Kun The Walt Disney Company osti Lucasfilmin vuonna 2012, Lawrence Kasdan, J. J. Abrams ja Michael Arndt laativat käsikirjoituksen "The Force Awakensille", ilman "Tähtien sodan" luojan George Lucasin panostusta. Ohjaaja Abramsin mukaan, Renin piti alun perin olla Ensimmäisen ritarikunnan keulakuva, joka edusti järjestön tuntemaa ihailua Darth Vaderia ja Galaktista Imperiumia kohtaan. Abrams sanoi ritarikunnan olevan inspiraatio ODESSA-järjestöä koskevasta teoriasta, jossa SS:n upseereiden väitettiin paenneen toisen maailmansodan jälkeen Argentiinaan.


title: Kylo Ren

text: "Time"-aikakauslehden haastattelun mukaan, elokuvan pukusuunnittelija Michael Kaplan sanoi Renin olleen sen vaikeimmin suunniteltava hahmo. Abrams pyysi hahmolle ominaisuuksia, jotka saisivat sen näyttämään siltä, että lapsikin voisi muistaa sen. Hänet näytettiin alun perin nimeämättömänä vihollisena, ja sai nimen vasta myöhemmin.


title: Kylo Ren

text: Renin tarinassa on samankaltaisuuksia Expanded Universessa esiintyvän Jacen Solon, Han Solon ja prinsessa Leian pojan, kanssa, joka oli myös langennut jedi ja uhkasi koko galaksia.


title: Kylo Ren

text: Elokuvassa "", Kylo Ren, kapteeni Phasma ja joukko iskusotilaita saapuvat aavikkoplaneetta Jakkulle, kun Vastarinnan pilotti Poe Dameron on aikeissa lähteä sieltä mukanaan kartta, joka hänen on toimitettava kenraali Leia Organalle. Kylo vangitsee Poen, joka ehtii piilottaa kartan astromekaanikkodroidi BB-8:n sisään. Hän kiduttaa vankiaan Voiman avulla ja saa selville kartan johdattavan vuosia kadoksissa olleen Luke Skywalkerin olinpaikkaan. Iskusotilas FN-2187 (kutsumanimeltään ”Finn”) kuitenkin auttaa Poen pakoon ja löytää tiensä BB-8:n ja romunkerääjä Reyn luokse, jotka pakenevat Jakkulta "Millennium Falconilla" ja tapaavat myöhemmin Han Solon ja Chewbaccan.


title: Kylo Ren

text: Kylo paljastuu Ben Soloksi, Hanin ja Leian pojaksi sekä yhdeksi Luken jedioppilaista. Ensimmäisen ritarikunnan yksinvaltias Snoke oli houkutellut hänet kääntymään Voiman pimeälle puolelle. Kylo tuntee kuitenkin yhä vetoa valoista puolta kohtaan ja puhuu isoisänsä Darth Vaderin palaneelle kypärälle. Kun "Falcon" onnistutaan paikantamaan planeetta Takodanalle Maz Kanatan linnaan, Kylo saapuu joukkoineen sinne ja sieppaa Reyn, joka oli nähnyt kartan. Kuulustellessaan Reytä, Kylo ottaa naamionsa pois ja Voimalle herkäksi paljastuneen Reyn onnistuu vastustella Kylon mielenluotaustekniikkaa.


title: Kylo Ren

text: Vastarinnan toteuttaessa suunnitelmaa Tähdentappajatukikohdan tuhoamiseksi, Kylo tapaa isänsä Hanin, joka yrittää taivutella hänet takaisin Voiman valoisalle puolelle. Mutta päästäkseen lopullisesti yli valoisasta puolesta, Kylo aktivoi valosapelinsa ja lävistää Hanin, joka putoaa alas kuolemaan. Finnin ja Reyn yrittäessä paeta tukikohdasta, Kylo seuraa heitä. Finn taistelee Kyloa vastaan Luken ja Anakin Skywalkerin vanhalla valosapelilla, mutta haavoittuu vakavasti. Rey ottaa valosapelin itselleen ja onnistuu päihittämään hänet Voiman avulla. Mutta ennen kuin Rey ehtii tappaa Kylon, tukikohdan tuhoutuminen pakottaa hänet pakenemaan. Yksinvaltias Snoke käskee kenraali Huxia evakuoimaan tukikohdan ja tuomaan Kylon hänelle tämän koulutuksen viimeistelemiseksi.


title: Kylo Ren

text: Kylon sisäinen konflikti jatkuu elokuvassa "", kun hän hyökätessään Vastarinnan laivaston kimppuun epäröi äitinsä Leian tappamista. Lisäksi hän alkoi kommunikoida Voiman kautta Reyn kanssa, joka oli Luken luona meriplaneetta Ahch-Tolla. Kumpikin yritti suostutella toisen puolelleen ja Kylo kertoi syyn lopulliseen kääntymiseensä pimeälle puolelle olevan, että Luke yritti tappaa hänet. Oikeasti Luke oli silloin miettinyt olisiko se oikea ratkaisu, mutta oman johtopäätöksensä tehnyt Kylo oli käännyttänyt osan Luken muista jedioppilaista puolelleen ja surmannut kaikki muut.


title: Kylo Ren

text:
Lopulta Rey saapuu megatähtitaistelulaiva "Supremacylle" ja Kylo vie hänet tapaamaan Snokea. Rey uskoo Kylon vielä palaavan valoisalle puolelle ja kun Snoke käskee Kyloa tappamaan Reyn ja kääntymään kokonaan pimeälle puolelle, Kylo tappaakin Snoken aktivoimalla Reyltä otetun Skywalkereiden valosapelin ja surmaa yhdessä Reyn kanssa Snoken henkivartijoina toimivat eliittipretoriaanikaartin soturit. Kylo oli yhä pimeällä puolella ja toivoi Reyn liittyvän puolelleen tuomaan galaksiin uudenlaisen järjestyksen. Rey kieltäytyy ja pakenee, jolloin Kylo valehtelee Huxille Reyn tappaneen Snoken ja julistaa itsensä Ensimmäisen ritarikunnan uudeksi yksinvaltiaaksi. Kun Luke lopulta ilmestyy Craitille puolustamaan Vastarintaa, Kylo käskee kaiken tulivoiman keskitettäväksi häneen. Kun Kylo päättää lopulta kohdata Luken itse, hän saa selville vastustajansa olevan vain kuvajainen, jonka oikea Luke oli lähettänyt Ahch-Tolta Voiman kautta pidättelemään ritarikuntaa ja antamaan Vastarinnalle aikaa paeta. Kun Kylo lopulta menee sisään Craitin tukikohtaan, Vastarinta oli jo paennut.
Adam Driver palaa näyttelemään Kylo Reniä "Tähtien sodan" jatko-osatrilogian viimeiseen elokuvaan vuonna 2019.


title: Indalinjoki

text: Indalinjoki () on yksi Ruotsin suurimmista joista. Sen pituus on 430 km. Sivujokia ovat ainakin Kallströmmen, Långan, Hårkan ja Ammerån. Indalsälvenissä toimii 24 vesivoimalaitosta, joiden tuotanto vuodessa on yhteensä 9,6 TWh.


title: Colin White

text: Colin White -nimisiä henkilöitä ovat:


title: Camillo Pilotto

text: Camillo Pilotto (6. helmikuuta 1888 Rooma – 27. toukokuuta 1963 Rooma) oli italialainen teatteri- ja elokuvanäyttelijä.


title: Camillo Pilotto

text: Näyttelijäperheeseen syntyneen Pilotton teatteriura alkoi jo nuorena. Hän teki elokuvadebyyttinsä vuonna 1916. Isokokoisesta ja karkeapiirteisestä Pilottosta tuli 1930-luvulla yksi italialaisen elokuvan parhaista luonnenäyttelijöistä, joka esitti yleensä rehellisia ja rohkeita henkilöhahmoja. Toisen maailmansodan jälkeen Pilotto jatkoi teatteriuraansa, mutta esiintyi myös useissa viihde-elokuvissa. Hän työskenteli myös radiossa ja televisiossa.


title: Olavi Aarnio

text: Olavi Erik Tuomas Aarnio (21. joulukuuta 1918 Heinola – 9. kesäkuuta 1988) oli suomalainen ammattiyhdistysmies ja sosiaalineuvos. Hän toimi Auto- ja Kuljetusalan Työntekijäliiton puheenjohtajana ja SAJ:n varapuheenjohtajana.


title: Olavi Aarnio

text: Aarnion vanhemmat olivat hopeaseppä Atte Jalo Aarnio ja Hilda Elisabet Nymalm. Ammattiuransa Aarnio aloitti metallityöläisenä ja hän liittyi Jalometallityöntekijäin Liiton jäseneksi vuonna 1936. Hän oli Suomen Autoalantyöntekijäin Liiton (SAL) matkatoimitsijana vuosina 1952–1955 ja sihteerinä 1955–1960. Kun SAL:n puheenjohtaja Siivo Koutio kuoli vuonna 1960, Aarniosta tuli hänen seuraajansa. Kun Suomen Satamamiehet ry liittyi samana vuonna SAL:iin niin järjestö muutti nimensä Suomen Auto- ja Kuljetusalan Työntekijäliitoksi (SAKT). Aarnio oli myös perustamassa Suomen Ammattijärjestöä (SAJ) syksyllä 1960 ja hänet valittiin sen varapuheenjohtajaksi.


title: Olavi Aarnio

text: Aarnio tunnettiin vakaumuksellisena antikommunistina ja kovana ammattiyhdistysjohtajana. Hän saavutti lakkoilijan maineen johtuen Nesteen öljynjalostamojen lakosta touko–kesäkuussa 1967, Pohjolan Liikenteen lakosta helmikuussa 1968 sekä satamalakosta helmi–maaliskuussa 1968. Vuonna 1968 Aarnio oli mukana ammattiyhdistysliikkeen eheytysneuvotteluissa. Aarnion SAKT ja SAJ hylkäsivät vuoden 1968 laajan eheytysmallin, koska liittotason eheytysmalli olisi vienyt sen piiristä useita työntekijäryhmiä. SAKT erosi SAJ:stä kesäkuussa 1969 ja se osallistui SAK:n edustajakokoukseen 17. kesäkuuta. Aarnio valittiin eheytyneen Suomen Ammattiliittojen Keskusjärjestön hallitukseen. Seuraavana vuonna Satamatyöntekijäin Liiton ja Suomen Auto- ja Kuljetustyöväen Liiton ammattiosastot ja työntekijät liittyivät SAKT:hon, joka muutti nimekseen Auto- ja Kuljetusalan Työntekijäliitto (AKT). Aarnio oli mukana näissä neuvotteluissa.


title: Olavi Aarnio

text: Aarniosta tuli 1. huhtikuuta 1970 uuden Työturvallisuuskeskuksen apulaisjohtaja. Sosiaalineuvoksen arvonimen Aarnio sai vuonna 1983. Samana vuonna hän jäi eläkkeelle. Vuonna 1986 hän sai SAK:n kultaisen ansiomerkin.


title: Rufino Tamayo

text: Rufino Tamayo (26. elokuuta 1900, Oaxaca, – 1991) oli meksikolainen ekspressionistinen taidemaalari, yksi meksikolaisen kuvataiteen keskeisimmistä uudistajista. Vuodesta 1958 Tamayo asui Pariisissa. Hän teki figuratiivisia, sisällöltään lyyrisiä eläin- ja henkilöaiheisia maalauksia sekä meksikolaiseen perinteeseen pohjautuvia mutta kuvakieleltään yleismaailmallisia monumentaaliteoksia. Läpimurron Tamayo teki vuonna 1950 Venetsian Biennalessa. Hänen tunnetuin seinämaalauksensa on "Prometeus tuo tulen ihmiselle", joka sijatsee UNESCO:n palatsissa Pariisissa.


title: Annibale Ninchi

text: Annibale Ninchi (20. marraskuuta 1887 Bologna – 15. tammikuuta 1967 Pesaro) oli italialainen näyttelijä.